Mestská  časť  Bratislava - Nové Mesto
_________________________________________________________________________
Materiál  na  rokovanie
Miestneho  zastupiteľstva   
Dňa  15.10. 2013

 Správa  o  činnosti  škôl  a  školských  zariadení  v  mestskej časti
Bratislava – Nové  Mesto  za  školský  rok  2012/2013.

Predkladá :                                                                     Materiál  obsahuje :
Ing. Ľudovít  Kollárik                                                    1. Návrh  uznesenia
prednosta                                                                       2. Dôvodovú  správu
                                                                                       3. Návrh  správy       

Spracoval :                                                                     Stanovisko  právnej  skupiny :
                                                                                       - nie  je  potreba  právneho  posúdenia
Mgr. Vladimír Novák                                                            
vedúci  oddelenia  školstva
Elena  Hlivová
referentka  pre  školstvo

Prizvať :
spracovateľov

                                                           október  2013

N á v r h     u z n e s e n i a
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    
Miestne  zastupiteľstvo  

s ch v a ľ u j e

     Správu  o  činnosti  škôl  a  školských  zariadení  v  mestskej  časti  Bratislava – Nové  Mesto  za  školský  rok  2012/2013.

- bez  pripomienok
- s  pripomienkami

Dôvodová  správa
Národná  rada  Slovenskej  republiky  dňa  4.novembra  2003  schválila  zákon  č. 596/2003 Z.z.  o  štátnej  správe  v  školstve  a  školskej  samospráve,  ktorý  nadobudol  účinnosť 1.1. 2004.  Na  základe  § 6  citovaného  zákona,  predkladáme  na  schválenie  Správu  o činnosti  škôl  a  školských  zariadení  za  školský  rok  2012/2013. 
Materiál  obsahuje  činnosť  základných  a  materských  škôl  v  mestskej  časti  Bratislava - Nové  Mesto  v  oblasti  výchovy  a vzdelania  ako  i  v  oblasti  riadenia  škôl  a  spolupráce  s  mestskou  časťou .
Uvedený  materiál  bol  prerokovaní v komisii  školstva a odporučený  na  schválenie  Miestnou  radou  dňa   17.9.2013  bez  pripomienok.

V  školskom  roku  2012/2013  sa  v  Mestskej  časti  Bratislava – Nové Mesto  ako  zriaďovateľovi  základných  škôl  s  materskými  školami (ZŠsMŠ)  a  školských  zariadení,  uskutočňoval  výchovno-vzdelávací  proces v  8  základných  školách,  12 materských školách  a  v  8  školských kluboch  detí  (ŠKD).  Stravovanie  detí  sa realizovalo  v  11  školských  jedálňach  a  v  9  výdajniach  stravy.
     Základné školy navštevovalo  2371  žiakov, čo  je  o  46  žiakov  viac  ako  v  minulom  školskom  roku.  Zvyšuje  sa  odchod  žiakov  do  osemročných  gymnázií.  Pozitívna  je  skutočnosť,  že  každoročne  sa  nám  na  začiatku  školského  roka  zvyšuje  počet  nastupujúcich  detí  do  prvých  ročníkov.  Pre  školský  rok 2012/2013  to bolo  337  detí  čo  je o 4 deti viac  ako  v  predchádzajúci  školský  rok. Nárast  detí  sme  zaznamenali  aj  v  materských  školách,  do  ktorých  nastúpilo 1016( 963)  detí (tabuľka č.1)  a  v  porovnaní  s  minulým  školským  rokom  je  to  o  53  detí viac.  
Základné  školy
     Novomestské  školy  s  kvalitnými  pedagogickými  kolektívmi  sú  stabilizované.  Stanovené  úlohy  vyplývajúce  z  pedagogicko-organizačných  pokynov  MŠ SR(POP) na  školský  rok  2012/2013  plnili  dôsledne  a  podľa  platnej  legislatívy.  Vyučovanie  sa realizovalo  v  súlade  so  štátnym  vzdelávacím  programom,  školskými  vzdelávacími  programami  a  učebnými  osnovami,  s  dôrazom  na  kvalitu  získavaných  vedomostí  a  zručností  žiakov,  s uplatňovaním  moderných  učebných  metód  zameraných  na  rozvoj  samostatnosti,  tvorivosti  a  kompetencií  žiakov.  Školy  sa  sústredili  na  vypracovanie  školských  výchovných  a  vzdelávacích  programov  pre  všetky   ročníky základnej  školy.  Podľa  uvedených  programov  sa  výchovný  a  vzdelávací  proces  uskutočňoval  kvalitne  a  bez  vážnejších  problémov.  Jeho  progresívne  formy  sa  prejavili  významným  efektom  aj  vo  vzájomných  interakciách  členov  pedagogického  zboru.  Návšteva  a  absolvovanie  rôznych  vzdelávacích  aktivít  pedagógov,  následná  diskusia  k  nim  počas  celého  školského  roka  podporila  rozmanitosť  prístupov  k  vzdelávaniu  žiakov,  rozmanitosť  aktivít  i  vlastného  vyučovacieho  procesu.  Na  pravidelných  metodických  stretnutiach  viedli  pedagógovia  otvorené  dialógy  s  cieľom  navzájom  sa  podeliť  o  vedomosti  skúsenosti  získané  štúdiom  a  praxou.  Inovačné  metódy  a  postupy  aj  týmto  spôsobom  prenikli  do  práce  škôl,  ktoré  si  plnili  ciele  humanizácie  výchovy  a  vzdelávania.  Charakteristická  bola  dôvera  v  kvalitu,  profesionálnu  zdatnosť  a  tvorivosť  pedagógov  školy.  Žiaci  boli  vo  výchovno-vzdelávacom  procese  vedení  k  racionálnemu  učeniu  a  pružnému  prispôsobovaniu  sa  meniacim  podmienkam  života, čo sa  pravidelne  odzrkadľuje  aj vo  výborných  výsledkoch  dosiahnutých  v  testovaní  žiakov 9. ročníka (monitor)  tabuľka   č.5.
Zriaďovateľ  základných  škôl  s materskými  školami,  mestská  časť  Bratislava - Nové  Mesto  mimoriadne  významne  podporuje  aj  telesnú  a  športovú  výchovu  žiakov.  Na  lyžiarsky  výcvikový  kurz  prispel  finančnou  čiastkou  126 €  na  žiaka.  V  tomto  školskom  roku  sa  lyžiarskeho  kurzu  zúčastnilo  363  žiakov,  čo je  v  súčasnosti  maximum.  Veľkou  pomocou  je  aj  iniciatíva  samosprávy  týkajúca  sa  plaveckého  výcviku  na  školách,  ktorú  mestská  časť  podporila  sumou  10 €  pre  najstaršiu  skupinu  detí  v  MŠ  a  tretiakov  v  ZŠ.  Kurz  korčuľovania  využili  predškoláci  v  materských  školách a prváci  na  základných  školách,  ktorú  mestská  časť  podporila  sumou 15 €. Vedenie  škôl  sa  trvale  snaží  motivovať  žiakov  aj  k  ďalším  športovým  aktivitám,  ktoré  racionálne  podporujú  zdravý  fyzický  aj  duševný  vývoj  detí.
Významnú  úlohu na  našich  školách  tvorí  krúžková  činnosť  v  ktorej  sa  realizuje  2191  žiakov,  príloha  č.3.
 V  porovnaní s  uplynulým  školským  rokom  sa  výchovno-vzdelávacie  výsledky  a  hodnotenie  žiakov  zlepšilo  o  0,4  percenta. Prospelo  99,7 %  žiakov  (viď tabuľka č.4).  Na  komisionálne  skúšky  bolo  pripustených  9  (vlani 26)  žiakov a iba  6 (17)  ich  bude  opakovať  ročník.  Analýzou  výchovno-vzdelávacích  výsledkov  môžeme  potvrdiť,  že  prechod  žiakov  z  I. stupňa  na  II.  stupeň  je  v  súčinnosti  s  nárokmi  pedagógov  bez  väčších  problémov. Žiaci  prejavujú  väčší  záujem  o  predmety,  v  ktorých  sa  vyžaduje  komunikatívnosť,  logické  myslenie, odborná  terminológia  a  hľadanie  súvislostí  a  nadväznosti.  Vo  výchovnom  procese  vynaložili  pedagógovia,  ale  aj  výchovní  poradcovia,  psychológovia  či  kurátori  značné  úsilie k  príprave  k  zodpovednému  vzťahu  k  životu.  Veľa pozornosti  sa  venovalo  žiakom  s  poruchami  správania,  záškolákom  a  tým,  čo  sa  snažili  ohrozovať  svojich  spolužiakov.  Všetky  priestupky  boli  riešené  priebežne  a  odzrkadlené  sú  na  počte  znížených  známok  zo  správania.  Na  II.  stupeň  bolo  znížených  30  (45)  známok,  na III.  stupeň  11  15)  a  na  IV.  stupeň  2  (2)  žiakom.  
Z  uvedeného  vyplýva,  že  v  porovnaní  s  minulým  školským  rokom  došlo  k  miernemu  zhoršeniu  známok  zo  správania.  Pokles  sme  zaznamenali  aj  v  počte  pokarhaní  riaditeľom  školy  zo 112  na  78,  ale  zaznamenali  sme mierne  zvýšenie   pokarhania  triednym  učiteľom  ktoré  bolo  udelené  122  (115)  žiakom.  Jedným  z  cieľom  škôl  bolo  aj  vytváranie  aktivít  zameraných  na  spoluprácu  s  rodinou,  pričom  zvýšená  pozornosť  sa  venovala  hlavne  rodinám,  ktoré  neprejavovali  záujem  o  spoluprácu  a  ignorovali  asociálne  prejavy  ich  detí.  To  sa  odrazilo  na  počte  ospravedlnených  na  žiaka  67  (76).  Iba  o  niečo  poklesol  počet  pochvál  udelených  riaditeľmi  škôl  z  320  na  287. 
 Žiaci  úspešne  prezentovali  školy  na  rôznych  súťažiach  a  olympiádach  ( tabuľka č. 7,8,9). Vyučujúci  im  venovali  všestrannú  odbornú  starostlivosť  v  čase  i  mimo  vyučovania  a  cieľavedomou  systematickou  prácou  ich  viedli  v  príprave  na  rôzne  stupne  a  druhy  súťaží  a  olympiád.  Tabuľka  č. 3  informuje  o  organizovaní  školy  v  prírode,  lyžiarskych  výcvikových  kurzoch  a  plaveckých  výcvikových  kurzoch.  Tabuľka  č.6  informuje  o  rozmiestnení  žiakov  9. ročníkov  na  stredné  školy. 

Kultúrne  a  športové  podujatia  v  školskom  roku  2012/2013.
Kultúrne  podujatia  žiakov  základných  škôl  Nového  Mesta  sa  uskutočňovali  v  súlade s  požiadavkami  a  kritériami  súťaží,  ktorých  garantom  bolo  Ministerstvo  školstva  SR,  Ministerstvo  kultúry  SR.  Víťazi  školských  kôl,  ktorí  reprezentovali  svoju  školu  ale  aj  mestskú  časť  postupovali  do  krajských  kôl  a  ich  víťazi  do  celoslovenských  kôl.
15.01.2013  sa  na  ZŠ Riazanská  uskutočnila  v  rámci  ŠKD  súťaž  Tvorítko,  téma  súťaže „Darček  pre  budúceho  prváčika “  Súťaž  spočívala  v  zhotovovaní  darčekov  z  rôznych  odpadových  materiálov:  rôzne  druhy  papiera ,  rôzne  škatuľky,  servítky.  Žiaci svojou zručnosťou  a  veľkou  dávkou  fantázie  vytvárali  darčeky  pre  budúcich  prváčikov  ako  napr.:  farebné  dosky  na  zošity,  stojan  na  ceruzky,  rôzne záložky.  Každá  práca  bola  pekná  a  jedinečná.  Víťazmi  boli  všetci,  ktorí  sa  zúčastnili.
8.2.2013  sa na ZŠ Za  kasárňou   uskutočnilo  podobne   ako  v  minulom  školskom  roku,  i  tento  rok  krajské  kolo  tradičnej  súťaže  v  umeleckom  prednese  Šaliansky Maťko.  Súťažiaci  vykazovali  veľmi  dobrú  pripravenosť  a  úspešne  nás  reprezentovali  v  krajskom  kole.
28.02.2013  sa  v  Dome  kultúry na  Stromovej  uskutočnila  súťaž  v  speve  Novomestský  škovránok  2013.  Spevácka  súťaž  typu  karaoke,  ktorej  popularita  na  školách  stúpa  a  jej  kvalita  sa  z  roka  na  rok  zvyšuje.  V  troch  kategóriách  súťažilo  cez  20  spevákov  zo  základných  škôl  Nového  Mesta.
19.03.2013  sa  na  ZŠ  Odborárska  uskutočnil  60.  ročník  medzinárodnej  výtvarnej  súťaže Európa  v  škole.  Ústrednou  témou  bolo  výtvarné  zobrazenie  a  ponímanie  „Mesto,  v  ktorom  žijem.“  Do  súťaže  sa  zapojilo  134  žiakov.  Víťazné  postupujúce  práce  žiakov  mohla  verejnosť  vidieť  v  Stredisku  kultúry  B-NM  od  25.03.32013.  Najviac  cien  získali  žiaci  zo  ZŠ  Kalinčiakova  a  ZŠ  Odborárskej.  20  prác  postúpilo  do  celoslovenského  kola.
27.03. 2013  sa  na  ZŠ  Cádrova  uskutočnilo  okresné  kolo  súťaže  v  prednese  poézie  a  prózy  Hviezdoslavov  Kubín.  V  tomto  roku  sme  si  pripomenuli  už  59.  ročník.  Okresné  kolo  sa  konalo  pod  záštitou  mestskej  časti  Bratislava - Nové  Mesto  a  Centra  voľného  času  detí  a  mládeže  so  sídlom  na  Hliníckej  ul..  Do  súťaže  sa  zapojilo  15  škôl  (okrem  škôl  Nového  Mesta  aj  školy  z MČ Rače  a MČ Vajnory  )  s  počtom  65  súťažiacich,  ktorí  boli  rozdelení  podľa  veku  a  typu  ukážky  (poézia,  próza  )  do  troch  súťažiacich  kategórií.  Porota  pracovala  na  vysokej  úrovni  a  súťažiaci  z  našich  škôl  dosiahli  veľmi  pekné  výsledky.  Najviac  sa  darilo  našim  žiakom  v  kategórii  poézia.  Vo  všetkých  troch  kategóriách  žiaci  z  Nového  Mesta  obsadili  prvé  miesta.  Víťazi  jednotlivých  kategórií  boli  odmenení  diplomami  a  knižnými  poukážkami  v  rôznej  cenovej  hodnote  podľa  stupňa  umiestnenia.  Konštatujeme,  že  i  napriek  modernej  dobe,  keď  nám  vládne  internet  a  iné  masovokomunikačné  prostriedky,  záujem  žiakov  o  takýto  typ  súťaže  neklesá  a  z  roka  na  rok  sa  žiaci  vo  svojom  slovnom  prejave  zlepšujú.
28.03.2013  sa  v  areáli  na  Kuchajde  uskutočnil  už  VIII.  ročník  jarného  zvykoslovného  podujatia  vychádzajúceho  z  tradičnej  ľudovej  kultúry  na  Slovensku,  z  okolia  Bratislavy  pod  názvom  Prinášanie  letečka  a  vynášanie  kiselice.  Pripomenutie  si  tradičného  predveľkonočného  zvyku  „rozlúčka  so  zimou  a  vítanie  jari“.  Tento  rok  sme  spoločne  s  viac  ako  300  deťmi  základných  škôl  Nového  Mesta  priniesli  na  Kuchajdu  stužkami  a  vajíčkami  vyzdobené  letečko: 
- letečko -  konár  z  brezy  alebo  zlatého  dažďa  ozdobeného  pestrofarebnými  vajíčkami,  stužkami,  vtáčikmi,  retiazkami,  ktorý  symbolizuje  príchod  jari
- vynášanie kiselice -  figurína  oblečená  do  ženského  kroja,  ktorá  symbolizuje  odchod  zimy.
18.04.2013  miestom  konania  súťaže  žiakov  druhého  stupňa  základných  škôl  vo  varení  Kreatívna  vareška  bola  ŠJ  pri  ZŠ  Kalinčiakova.  Za  každú  novomestskú  školu  súťažilo  dvojčlenné  družstvo  zložené  zo  žiakov  druhého  stupňa  +  vedúca  školskej  jedálne( mala  len  poradnú  úlohu).  Hodnotilo  sa:  ochutnávka  pripraveného  jedla  a  prestieranie  -  stolovanie.  Súťaže  sa  zúčastnilo  16  žiakov, víťazom  sa  stala dvojica  zo ZŠsMŠ  Jeséniova.
24.4.2013  sa v  priestoroch  SK  BNM  na  Vajnorskej  súťažilo  o  najsympatickejšie  dievča  a  chlapca  ZŠ  Nového  Mesta.  Žiaci  z  druhého  stupňa  v  súťaži  nazvanej  Miss  a  Boy  2013  súťažili  v  troch  disciplínach  (  1.úloha  :promenáda,  hodnotil  sa  šarm,  vzhľad,  pohybová  kultúra,  držanie  tela,  2. úloha:  hodnotila  sa  úroveň  jazykového  prejavu,  3.úloha:  voľná  disciplína).  Súťažilo  27  žiakov.  Najsympatickejším  dievčaťom  roka  2013  sa  stala Debora  Ďurišková  zo  ZŠsMŠ  Za kasárňou,  titul  najsympatickejšieho  chlapca  získal  nováčik  akcie  David  Gavalec  zo  ZŠsMŠ  Cádrova.
22.07.2013  sa  135  žiakov  základných  škôl  Nového Mesta  v  rámci  otvorenia  KL 2013  zapojilo  do  detského  programu.
Spolupráca  s  Knižnicou  B-NM  je už  niekoľko  rokov  na  vysokej  profesionálnej  úrovni.  Organizácia  vychádzala  maximálne  v  ústrety potrebám  a  požiadavkám  škôl  napr.: v priebehu  celého  školského  roka  Knižnica  BNM  organizovala  také  podujatia  pre  žiakov,  ktoré  ich  zaujímali  napr,:  Noc  s  Andersenom,  Jarný  maratón  s  knihou.  Záverom  môžeme  konštatovať,  že  súťaže,  ktoré  sa  realizovali  vychádzali  zo  základných  pedagogických  dokumentov.  Naša  snaha  smerovala  k  tomu,  aby sa výchovy,  (hudobná,  výtvarná  výchova  ale  aj  slovenský  jazyk)  stali  predmetmi  činnostnými  a  zážitkovými,  aby  sa  posilňovali  prirodzené  predpoklady  žiakov,  snažili  sme  sa  sprostredkovať  národné  a  svetové  dedičstvo,  pričom  východiskom  poznávania  bola  samotná  hudba,  hudobné,  výtvarné  a literárne  aktivity  žiakov.  O  tom,  že  tieto  činnosti  prinášajú  žiakom  radosť  sme  presvedčili tých,  ktorí  sa  zúčastnili  akýchkoľvek  súťaží .
Mestská  časť  Bratislava - Nové  Mesto  v  záujme  všestrannej  starostlivosti  o  deti  a  mládež  zabezpečuje  popri  iných  činnostiach  a  úlohách  aj  podmienky  pre  telovýchovnú  a  športovú  prípravu  na  ôsmich  základných  školách  s  dvanástimi  materskými  školami,  ktorých  je  zriaďovateľom.  V  spolupráci s  Celoštátnou  komisiou  športových  súťaží  žiakov  Ministerstva  školstva,  vedy,  výskumu  a  športu  SR,  Centrom  voľného  času  detí  a  mládeže  Bratislava  III.,  učiteľmi  telesnej  výchovy  základných  škôl,  a  športovými  zväzmi  pripravili  v  školskom roku  2012/2013  pre  žiakov  novomestských  škôl  športové  súťaže  zaradené  do  Kalendára  rekreačných,  športových  a  telovýchovných  podujatí  v  mestskej  časti  Bratislava - Nové  Mesto.  Podujatia  boli  organizované  v  súlade  so  štátnym  a  školským  vzdelávacím  programom,  vzdelávacou  oblasťou  zdravie  a  pohyb  tak,  aby  žiaci  končiaci  základnú  školu  poznali  význam  telesnej  a  športovej  aktivity  pre  upevňovanie  zdravia.
Materské školy:  
Hlavným  cieľom  predprimárneho  vzdelávania  bolo  dosiahnuť  optimálnu  perceptuálno - motorickú,  kognitívnu  a  citovo - sociálnu  úroveň  ako  základ  pripravenosti  na  školské  vzdelávanie  a  na  život  v  spoločnosti,  čo  sa  darilo  uskutočňovať  v  školskom  roku  2012/2013  pod  dohľadom  erudovaných  pedagogických  pracovníkov  na 12  predškolských  zariadeniach  s  celodennou  výchovnou  starostlivosťou,  s  počtom  tried  44 a  s  počtom  detí  1016  čo  je  o 53  detí  viac  ako  v  predchádzajúcom  školskom  roku. 
Materské  školy  v  našej  mestskej  časti  organizovali  rôzne  aktivity  (športové,  pohybové,  relaxačné,  tvorivé...),  jazykovú  prípravu  a  vhodnú  komunikatívnosť  učiteliek  s  deťmi.  Do  svojho  programu  zahŕňali  aj  alternatívne  prvky.  Na  veľmi  dobrej  úrovni  prebiehala  výučba  cudzích  jazykov.  S  anglickým  jazykom  sa  oboznamovalo  387  detí, s  nemeckým 90,  s  španielskym  49  a  s  francúzskym  jazykom  63  detí.  Väčšinu  vyučovania  cudzích  jazykov  vyučujú  odborní  učitelia  základných  škôl  bez  finančných  nárokov  rodičov  detí. Veľký  zreteľ  sa  kládol  na  program  podporujúci  zdravie  a  environmentálnu  výchovu.  Na  každej  materskej  škole  sa  pokračovalo  už  v  rozbehnutom  počítačovom  programe  prvotnej  výučby  KidSmart  pre  rozvoj  vzdelávania  založené  na  informačných  technológiách  v  predškolskej  výchove. 
Z  analýzy  plnenia  cieľov  možno  konštatovať,  že  v  materských  školách  sa  realizovala  cieľavedomá,  systematická  a  podnetná  výchovno - vzdelávacia  činnosť, učebné  osnovy  školského  vzdelávacieho  programu   v  každej  materskej  škole  boli  vypracované  v  rozsahu  vzdelávacích  štandardov  uvedených  v  Štátnom  vzdelávacom   programe  ISED 0  - predprimárne  vzdelávanie.  Boli  uplatňované  rôzne  organizačné  formy  a  nadštandardné  aktivity,  využívané  vhodné  pedagogické  prostriedky,  stimulačné  výchovné  a  aktivizujúce  vzdelávacie  metódy.  Proces  učenia  prebiehal  v  rôznych  organizačných  formách  v  materskej  škole  i  mimo  nej,  čo  dokazujú  aj  uvádzané  aktivity  (tabuľka č. 2):
•	oboznamovanie  s  anglickým,  nemeckým,  španielskym  a  francúzskym jazykom 
•	výlety,  exkurzie,  školy  v  prírode  
•	kurzy  základov  plávania,  lyžovania,  korčuľovania,  turistiky
•	oslavy  významných  dní  
•	kultúrne  podujatia  (divadlá,  koncerty)
•	súťaže, predstavenia, výstavy 
•	krúžky  športový,  tanečný,  hudobný,  gymnastický,  joga,  karate 
•	turistické  vychádzky,  športové  dni  
•	pitný  režim  
Vzhľadom  k tomu,  že  je  veľký  záujem  rodičov  o  naše  materské  školy  riaditelia  ZŠ s MŠ  uplatnili  kritéria  pre  prijatie detí  schválené  miestnym  zastupiteľstvom.  Uplatnili  kritéria,  ktoré  vychádzali  z  týchto  základných  bodov:  
1.	Podľa  školského  obvodu ZŠ s MŠ  v  mestskej  časti  Bratislava – Nové  Mesto.
Obvod  ZŠ Kalinčiakova  je  pre  MŠ  spoločným  obvodom  so ZŠ s MŠ  Česká  10.
2.	Päťročné  deti  a  deti  s  odloženou  školskou  dochádzkou  prednostne  podľa  
Vyhlášky  Ministerstva  školstva  č.  353/1994  Z.z.,  z  MČ  BNM.  
3.	Dieťa  mimo  obvod  ZŠ s MŠ  trvale  bývajúce  v  MČ  BNM.  
4.	Starší  súrodenec  navštevujúci  ZŠ  v  MČ  BNM.  
5.	Rodič  dieťaťa  pracuje  v  MČ  BNM.  
6.	Ostatné  prihlásené  deti.  
Prevádzka  predškolských  zariadení  v  čase  hlavných  letných  prázdnin  prebiehala  podľa  vopred  schváleného  harmonogramu,  s  ktorým  boli  včas  oboznámení  rodičia  detí  navštevujúcich  materské  školy.  Počas  letných  prázdnin  bola  otvorená  najmenej  jedna  materská  škola  v  mestskej  časti.
Každá  materská  škola  zaradila  do  svojho  výchovno - vzdelávacieho  procesu  činnosti  na  podporu  fyzického  a  psychického  zdravia  detí,  čo  zodpovedá ich  záujmom  a  požiadavkám  zákonných  zástupcov.  
Práca  s  menšinami  :
Oddelenie  školstva  sa  aj  tento  rok  zameralo   na  národnostné  menšiny,  ktoré  sú  svojim  počtom  najvýznamnejšie.  Na  oddelení  školstva  je  poverený  zamestnanec,  ktorý  priamo  spolupracuje  s  národnostnými  menšinami.  Podľa  informácií  získaných  zo  štátnych  inštitúcií  je  v  našej  mestskej  časti  najväčšia  koncentrácia  Vietnamcov  a  Číňanov  v  rámci  Slovenska.  Činnosť  oddelenia  sa  najprv  zamerala  na  vietnamskú  komunitu.  V  okolí  Nobelovej  ulice  sa  nachádza  nielen  veľká  vietnamská  ubytovňa,  ale  aj  škola so  sídlom  na  ulici  Odborárska 2,  ktorú  navštevuje  najviac  vietnamských  deti.. Po  dohode  a  vzájomných  rozhovoroch  medzi  vedením  MÚ BNM,  školou  a  predstaviteľmi  Vietnamskej  komunity  už  druhým  rokom  na  škole  prebieha  výučba  vietnamského  jazyka,  kultúry  histórie  a  tradičných  ľudových  remesiel  ako nepovinný  predmet.  Pre  deti  z  Čínskej  komunity  samospráva  Nového  Mesta  vytvorila  podmienky  vzdelávania  v  priestoroch  budovy  ZŠ Sibírska.  
Školské  stravovanie:  
pri  materských  školách  boli  v  prevádzke  3  a  pri  základných  školách  8  školských  kuchýň,  ktoré  zároveň  zásobovali 9  výdajní  stravy  v  materských  školách.  Aj  táto  oblasť  školského  stravovania  v  tomto  školskom  roku  pôsobila  stabilizovane  a  počet  zariadení  sa  momentálne  javí  ako  efektívny.  Veľký  dôraz  sa  kladie hlavne na oblasť  hygieny .  Činnosť  školských  jedální  prebiehala  v  kvalitných  zariadeniach  s  ohrevnými  pultmi,  ktoré  sa  stali  súčasťou  každej  školskej  jedálne.  K  skvalitneniu  práce  napomáha  činnosť  externej  metodičky,  ktorá  pravidelne  informuje  vedúce  o všetkých  zmenách  v oblasti  školského  stravovania.  O  kvalitnej  činnosti  v  školských  jedálňach  nasvedčuje  fakt,  že  počet  stravníkov  v  našej  mestskej  časti neklesá,  v  tomto  školskom  roku  neklesol pod  80 %.  Mestská  časť  prispievala  sumou  150 € na  dieťa  a  rok.  V  základných  školách  stúpol  záujem  o  vydávanie  mliečnej  desiatej  cestou  automatov  v  spolupráci  s  Rajom, a.s.  
Riadenie  škôl  
V  zmysle  ustanovenia  § 7 ods. 1  Zákona  č.596/2003 Z.z.  štátnej  správe  v  školstve  a  školskej  samospráve  od 1. júla  2004  v  rámci  mestskej  časti  Bratislava – Nové  Mesto  pracuje  školský  úrad  zabezpečujúci  činnosti  podľa § 6 ods.5 a ods.8  vyššie  uvedeného  zákona.  Pedagogicko-organizačné  pokyny  ministerstva  školstva  boli  nosným  pilierom v  práci  škôl.  Pri  práci  s  integrovanými  deťmi  sa  pracovalo  podľa  predpísaných  materiálov.  Metodické  pokyny  na  hodnotenie  a  klasifikáciu  žiakov  a  Metodické  usmernenie  Ministerstva  školstva. Z  toho  vyplýva  i  metodické  usmerňovanie  škôl  a  školských  zariadení.  Riaditelia  škôl  sa  stretávali  na  pravidelných  aktívoch  spoločne  s  odbornými  zamestnancami  miestneho  úradu,  ale  i  s  pracovníkmi  školskej  inšpekcie, obvodného (krajského)  školského  úradu  a  ministerstva  školstva. Od  druhého  polroka nastala  zmena  vo  vedení  ZŠsMŠ  Cádrova,  kde  po  výberovom  konaní  sa  stala  riaditeľkou  PaedDr. Miroslava  Komorníková  a  zmena  nastala  aj  na  mieste  zástupkyne  riaditeľky,  kde  na  uvoľnené  miesto  nastúpila  Mgr. Lenka  Macejková.  
Metodická činnosť:  externých  metodikov  funguje  v  pôsobnosti  mestskej  časti  Bratislava – Nové  Mesto  už  od  roku  2004.  V  súlade  so  súčasným  trendom  je  vytvárať  predpoklady  na  profesijný  rozvoj  učiteľa,  čo  súvisí  aj  s  prijímaním  a  chápaním  zmien  a  rozvojom  vzdelanosti.  Prioritnou  úlohou  externých  metodických  pracovníkov  je  získavať  nové  informácie  a  produkovať  ich  svojim  kolegom,  taktiež  rozvíjať  spoločné  myšlienky  a  využiť  ich  k  rozvoju  pedagogického  vnímania  a  profesijného  rozvoja  učiteľov.  Máme  vytvorených  15 kabinetov  pod  vedením  externých  metodikov,  ktorí  korigujú  činnosť  a  prácu  učiteľov  v  sekcii  svojich  predmetov  formou  pravidelného  stretávania,  konzultácii,  exkurzií,  sebavzdelávania  a  riešenia  modelových  situácií.  Organizujú  zasadnutia  sekcií,  ktorých  obsahom  je  výmena  skúseností  v  zmysle  zlepšovania  kvality  výučby  podľa  pedagogicko-organizačných  pokynov.  Uskutočňujú odborno-metodickú,  poradenskú  a  manažérsku  činnosť,  pozývajú  na  sekcie  odborníkov  a  starajú  sa  o  administratívu  spojenú  v  spolupráci  s  mestskou  časťou.  V  neposlednej  rade  organizujú  aj  súťaže  v  rámci  mestskej  časti  Bratislava – Nové  Mesto.  
V  školskom  roku 2012/2013  pracovali  všetci  metodici  podľa  vopred  vypracovaných  plánov,  ktoré  si  členovia  sekcií  schválili  na  začiatku  školského  roka.  Vymieňali  si  skúsenosti  z  priebežného  vzdelávania  novej  koncepcie.  

ŠKD :  
i  napriek  plánu  práce  sa  kabinet  ŠKD  stretol  v  priebehu  školského  roka  až  desaťkrát, kde  si  vychovávateľky  vymieňali  skúsenosti  v  oblasti  spoločensko-vednej,  estetickej,  pohybovej  a  environmentálnej.  Uskutočnilo  sa  päť  súťaží, jedna  komentovaná  záujmová  činnosť  a stretnutie  so  psychologičkou.  Súťaže  boli  volené  tak,  aby  mali  o  ne  záujem  aj  deti,  ktoré  nemali  príležitosť  v  škole  zvlášť  vyniknúť.  Na  súťažiach  sa  hľadali  individuality  každého  dieťaťa,  ktoré  sa  dali  vyzdvihnúť.  Medzi  najzaujímavejšie  akcie  patrili  napríklad  Tvorítko,  Karneval,  korčuľovanie,  športová  olympiáda  a  iné. 
Záver :  
Môžeme  konštatovať,  že  plánované  úlohy sa  v  uplynulom  školskom  roku  v  prevažnej  miere  splnili.  Zvýšila  sa  efektívnosť  vyučovacieho  procesu  tak,  aby  smeroval  k  rozvoju  žiakovej  osobnosti,  jeho  nadaniu,  rozumových  a  fyzických  schopností.  Vytvárali  sa  podmienky  na  využívanie rôznych zdrojov informácií v  príprave  na  vyučovanie.  Tiež  sa  vytvárali  podmienky  aj  pre  realizáciu  voľno  časových  aktivít  v  školských  a  mestských  knižniciach  a  kultúrnych  zariadeniach.  Organizovalo  sa  mnoho  kultúrnych  a športových  aktivít,  ktoré  boli  súčasťou  výchovno-vzdelávacieho  procesu,  ale  aj  v  rámci  voľného  času  detí.  Práca  učiteľov  v  oblasti  výchovy  a  vzdelania  detí  je  dlhotrvajúca  a  veľmi  náročná. Kvalitná  práca na  našich  školách  sa  odzrkadľuje aj v záujme  širokej verejnosti  o naše  školy viď. príloha č.2. 

Základná škola s materskou školou,  Cádrova 23,      príloha  1/1
					                           	šk. rok 2012/2013 Záverečná správa 
Výchovná  oblasť:
Základná škola s materskou školou sa nachádza v podhorí Malých Karpát, kde je príjemné prostredie na výchovu a vzdelávanie žiakov. Súčasťou našej školy sú aj žiaci francúzskej školy, čím je pre deti vytvorené multikultúrne prostredie. Školský vzdelávací program sa nazýva Pestrá škola a aplikujeme ho aj vo výchovnej oblasti i v spolupráci s francúzskymi žiakmi. Škola vytvára správne predpoklady pre všestranný vývin každého dieťaťa. Škola aktívne spolupracuje s rodičmi žiakov a problémy rieši v trojuholníku dieťa – rodič – učiteľ. Pre deti, žiakov a rodičov organizujeme viaceré zaujímavé akcie (Literárna čajovňa, Deň Zeme, Akadémia, besiedky), pri ktorých majú aj rodičia možnosť aktívne spolupracovať so školou. 
Vzdelávacia  oblasť:
V školskom roku 2012/2013 sa vzdelávanie žiakov riadilo predpísanými učebnými plánmi, ktoré boli splnené. Na 1. stupni bolo zriadených šesť tried, ktoré sa vzdelávali podľa ISCED I a na 2. stupni päť tried, vzdelávaných podľa ISCED2. Na I. stupni sme doplnili školský vzdelávací program o hodiny SJL, AJ, PRI, MAT a na II. stupni o AJ, FJ, ETV/NBV, chémiu a informatiku. Vedomostnú úroveň žiakov sme dopĺňali návštevami knižníc, múzeí, besedami, exkurziami a krúžkovou činnosťou. Teoretické vedomosti žiakov podporovali učitelia praktickými činnosťami - CLIL metóda (vyučovanie matematiky, fyziky a dejepisu v anglickom jazyku), projektovým vyučovaním, spracovávaním referátov, využívaním internetových stránok, zapájaním sa do olympiád a rôznych súťaží, exkurziami, výletmi do prírody, cvičeniami v prírode. Výbornou príležitosťou pre pozitívne ovplyvnenie postojov žiakov k životnému prostrediu boli aj školy v prírode a LVVK. 
Hodnotenie tried s rozšíreným vyučovaním: v školskom roku 2012/2013 bol náš školský vzdelávací program zameraný na rozšírenie výučby jazykov – anglický, francúzsky a telesnú výchovu. Niektoré nejazykové predmety vyučujeme formou CLIL (Content and Language Integradet Learning). Vo všetkých triedach vyučujú kvalifikovaní učitelia. 
Kvalifikovanosť  učiteľov:
Všetci učitelia školy sú kvalifikovaní.
Najvýznamnejšie  úspechy  školy: 
Európa v škole-1. a 2. miesto obvodné kolo (Novysedlák, Hempfinger), Maksík - 1. miesto (Sleiman), Pytagoriáda - 3. miesto obvodné kolo (Tvarožek), Matematická olympiáda – okresné kolo 2. miesto (Husár), Olympiáda v  ANJ – okresné kolo 1. miesto a krajské kolo 5. miesto (Tomko), Florbalová liga – 3. miesto, Cezpoľný beh – 2. miesto, Orientačný beh – 2. miesto (Hárenčár), Boy 2013 – 1. miesto (Gavalec)	
Spolupráca  s  mestskou  časťou :ako každý rok, aj tento rok bola spolupráca na veľmi dobrej úrovni.  Pravidelne sme sa stretávali na aktívoch riaditeľov, kde sme rozoberali všetky spoločné problémy.  Taktiež sa stretávali metodičky jednotlivých predmetov na svojich zasadnutiach, kde sa venovali výchovno-vzdelávacím problémom. Naša škola má 2 metodikov, a to pre Slovenský jazyk a literatúru p. Olejkovú Z. a pre materské školy p. Adámkovú E. Naši žiaci sa zúčastňovali akcií organizovaných mestskou časťou, napr. MISS a BOY, prezentácia svojej školy v Polus City Center, Deň otvorených dverí v prezidentskom paláci a samozrejme všetkých športových akcií a olympiád. Kladne hodnotíme aj finančný príspevok na lyžiarsky kurz pre našich žiakov a poskytovanie rôznych druhov pomoci pre deti zo sociálne slabších rodín. Spolupracujeme s Televíziou Bratislava a mesačníkom Hlas Nového Mesta, kde sme mohli prezentovať naše školské úspechy i akcie. Ostatné oddelenia na miestnom úrade nám boli vždy ochotné pomôcť, a preto všetkým zamestnancom úradu ďakujem za spoluprácu.
Spolupráca  s  inými  inštitúciami: 	v tomto školskom roku sa nám podarilo získať na základe predložených grantov finančné prostriedky na podporu výchovno – vzdelávacieho procesu, spolu vo výške 3150 eur od rôznych nadácií – Nadácia Pontis, Nadácia Tatra Banky, Nadácia HB Reavis. Takisto aj spolupráca s ďalšími inštitúciami je pre školu veľmi osožná a na výbornej úrovni. Spolupracujeme so združením rodičov školy (Klub rodičov školy Cádrova), s Domom kultúry na Stromovej, Detským centrom Olivo, Kultúrnym strediskom na Vajnorskej, Centrom pedagogicko-psychologického poradenstva a prevencie, Združením pre francúzsku školu, Policajným zborom, Slovenským národným múzeom, OZ Živica, OZ Tatry, útulkom zvierat v Dúbravke, so základnou umeleckou školou.
Činnosť  materskej  školy : hlavným cieľom predprimárneho vzdelávania bolo dosiahnuť optimálnu perceptuálno-motorickú, kognitívnu a sociálno-emočnú úroveň, ako základ pripravenosti na školské vzdelávanie a na život v spoločnosti. Východiskom pre nás bola jedinečnosť dieťaťa, aktívne učenie a jeho začleňovanie sa do skupiny a kolektívu. Vo výchove a vzdelávaní sme uplatňovali tematické učenie a učenie v projektoch. V súlade so Štátnym vzdelávacím programom ISCED 0 sme vytvorili Školský vzdelávací program „Poď sa so mnou hrať“ a učebné osnovy. Učebné osnovy obsahovali tematické okruhy, vzdelávacie oblasti, obsahové štandardy, výkonové štandardy a kompetencie. Pri plánovaní sme rešpektovali integráciu tematických okruhov a vzdelávacích oblastí. Pri striedaní denných činností sme rešpektovali: pravidelnosť, dôslednosť, optimálny biorytmus, bezstresové prostredie. V dennom poriadku sme kládli dôležitý akcent na starostlivosť o zdravie detí.
V materskej škole sme organizovali život detí s rešpektovaním vekových a individuálnych osobitostí detí. Vymedzili sme striedanie činností, ktoré sa týkajú životosprávy a ďalších činností, ktoré zabezpečujú plynulý globálny rozvoj dieťaťa. Poskytli sme deťom priestor pre pokojný, bezpečný, zmysluplný, aktívny a tvorivý pobyt  v materskej škole. Denný poriadok obsahoval nasledovné organizačné formy dňa: hry a hrové činnosti, pohybové a relaxačné cvičenia, pobyt vonku, odpočinok, činnosti zabezpečujúce životosprávu, edukačné aktivity. 
Činnosť ŠKD: s deťmi sme sa počas činnosti v ŠKD venovali týmto oblastiam: telovýchovnej a športovej, pracovno - technickej, spoločensko - vednej, esteticko - výchovnej a  prírodovedno-environmentálnej. Počas prípravy na vyučovanie sme k deťom pristupovali individuálne a priebežne kontrolovali ich prácu. Pri riešení zložitých úloh sme si objasnili problém, následným podnecovaním k správnej odpovedi sme sa snažili nájsť riešenie, prípadne viac riešení pre jednotlivé úlohy. Každodennou súčasťou práce v ŠKD sa stali didaktické hry, prostredníctvom ktorých si deti upevňovali a prehlbovali učivo. Počas roka sme zvyšovali nároky na samostatnosť pri práci. Všetkými aktivitami sme sa snažili budovať dobré vzťahy v kolektíve detí, rovnako tiež vo vzťahu k druhým deťom. Deti sa učili navzájom si pomáhať, uvedomovať si zodpovednosť za vlastnú prácu. Kultivovali sme jazykový, písomný prejav, prehľadnosť a estetičnosť konečnej práce.
Východiská  pre  budúci  školský  rok :
Školský vzdelávací program plánujeme obohatiť o výučbu nemeckého a francúzskeho jazyka od 1. ročníka, vyučovanie FJ zabezpečiť francúzskymi lektormi, ďalej chceme pokračovať v spolupráci s francúzskou školou vo výchovno-vzdelávacom procese, v ŠKD a pri realizácií spoločných akcií. Plánujeme zavádzať nové metódy vyučovania formou IKT, napr. začlenením interaktívnej tabule do vyučovacieho procesu, integrované vyučovanie cudzích jazykov a v nejazykových predmetov formou CLIL (Content and Language Integradet Learning). Vzhľadom na to, že máme nižšie počty žiakov v triedach, môžeme sa dôsledne venovať nadaným žiakom a žiakom so špeciálnymi výchovno - vzdelávacími potrebami. V rámci MŠ chceme pokračovať v krúžkovej činnosti, tvorba školského programu.
Projekty:ďalej plánujeme pokračovať v projektoch – Zelená škola, Otvorená škola, Sondar, Správaj sa normálne. 

Základná škola s materskou školou, Česká 10,       príloha  1/2
   		                 			                     šk. rok 2012/2013  
         Záverečná správa      	
Výchovná  oblasť :
Hlavné úlohy školy v školskom roku 2012/2013 vyplývali z Pedagogicko – organizačných pokynov MŠ SR, z dlhodobého zamerania školy a z princípov Školského vzdelávacieho programu s názvom „ Škola – brána do života “. Jedným z cieľov výchovy a vzdelávania žiakov v našej škole bolo poskytnúť žiakom nie hotové recepty na riešenie životných situácií, ale pomáhať im pri nadobúdaní zodpovednosti za vlastné konanie, poodhaľovať im tajomstvá sebavýchovy, slobody, morálky a pomáhať hľadať ľudské hodnoty. Bolo dôležité, aby osvojené vedomosti a zručnosti vedeli žiaci vždy správne použiť, aby si rozvíjali kľúčové spôsobilosti, aby boli komunikatívni, flexibilní, tvoriví, vedeli si nielen vyhľadávať informácie, ale aj ich spracovať a použiť, vedeli prezentovať svoju prácu a pod. Škola umožnila rozvoj každému žiakovi podľa jeho schopností, zabezpečila podmienky na vzdelávanie žiakov so špeciálnymi výchovno-vzdelávacími potrebami, triedni učitelia v spolupráci s Centrom pedagogicko-psychologického poradenstva a prevencie na Hubeného 25 v Bratislave vypracovali individuálny plán pre vzdelávanie začlenených žiakov. Výchovno-vzdelávací proces sa realizoval prostredníctvom nových foriem a metód práce, v duchu demokracie a humanizmu. Podporovali sme talentovaných žiakov, pomocnú ruku sme podali i slaboprospievajúcim žiakom. K dôležitým úlohám školy patrilo zabezpečenie kvalitnej prípravy žiakov v cudzích jazykoch, rozvíjanie hudobného talentu nadaných detí, zvýšenie gramotnosti v oblasti IKT žiakov i učiteľov. V tomto školskom roku sme sa zapojili do medzinárodnej spolupráce so školami z Českej republiky, Poľska, Slovinska a Turecka v projekte Comenius – Školské partnerství. Veľký dôraz sme kládli od začiatku školského roka na vytvorenie dobrého kolektívu v triedach, na rozvíjanie sebapoznania a sebahodnotenia žiaka. Našim cieľom bolo naučiť žiakov učiť sa tak, aby každý žiak mohol v škole zažiť úspech, aby spoznal svoje silné i svoje slabé stránky. V spolupráci s rodičmi sme  sa snažili zo žiakov vychovať pracovitých a zodpovedných ľudí, ktorí sú pripravení všestranne do života. V predmetoch občianska a etická výchova sme venovali intenzívnu pozornosť oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. Kládli sme dôraz na výchovu k právnemu vedomiu, demokracii, mravným hodnotám a prosociálnemu cíteniu aj v ostatných vyučovacích predmetoch. Výchovné problémy žiakov školy boli riešené s výchovnou poradkyňou (príp. aj s psychologičkou) za účasti rodičov žiakov, triedneho učiteľa, zástupcu vedenia školy, prípadne sociálneho kurátora. V škole pracoval koordinátor prevencie drogových závislostí. Vzdelávacia  oblasť : výchovno-vzdelávací proces sa realizoval v triedach 1. a 2. stupňa ZŠ podľa Školského vzdelávacieho programu s názvom „ Škola – brána do života “. Činnosť školy vo vzdelávacom procese bola zameraná na zvyšovanie vedomostnej úrovne žiakov, ich komunikatívnych zručností, na rozvoj schopností tvorivého riešenia problémov, podnecovanie tvorivej aktivity žiakov a ich praktických zručností. Úzka spolupráca bola medzi vyučujúcimi 1. a 2. stupňa, hlavne v predmetoch slovenský jazyk, anglický jazyk a matematika, o čom svedčia spoločné stretnutia MZ a PK zamerané na zabezpečenie bezproblémového prechodu žiakov zo 4. do 5. ročníka. V tomto školskom roku sme z cudzích jazykov vyučovali anglický jazyk a ruský jazyk. Východiskom pre zisťovanie vedomostnej úrovne žiakov boli čiastkové previerky zamerané na zvládnutie jednotlivých tematických celkov a ich rozbor. Kladnou motiváciou sme smerovali k tomu, aby pochopili, že teória je nevyhnutná pri riešení praktických úloh a že žiadne odvetvie sa nezaobíde bez matematických vedomostí. Pre zvýšenie záujmu žiakov o jednotlivé predmety sme vo väčšej miere využívali IKT na vyučovacích hodinách. Niektoré vyučovacie hodiny boli realizované pomocou interaktívnych tabúľ. Individuálne sme pristupovali k prospechovo slabším žiakom, ale i k talentovaným žiakom, ktorých sme zapájali do prírodovedných, matematických i umeleckých súťaží. Viacerí z nich úspešne reprezentovali školu v regionálnych i krajských súťažiach. Škola zorganizovala školu v prírode pre 41 žiakov 1. stupňa, lyžiarsky kurz pre žiakov 2. stupňa a plávanie a korčuľovanie pre deti v Školskom klube detí.
Hodnotenie  tried  s  rozšíreným  vyučovaním: pokračovali sme v realizácii hudobnej výchovy s rozšíreným obsahom. Súčasťou vyučovania hudobnej výchovy v triedach s rozšíreným obsahom bola i hra na zobcovej flaute. Hudobná výchova sa vyučovala i v prepojení na kultivovanosť pohybového prejavu detí prostredníctvom hier a tancov, žiaci sa učili poznávať folklór, zvyky a obyčaje nielen nášho národa, ale aj iných národov. Žiaci získavali základy hudobnej kultúry a estetickej výchovy, čo pozitívne vplývalo na všestranný rozvoj ich osobnosti. Žiaci v triedach s rozšíreným obsahom hudobnej výchovy pripravovali otvorené hodiny pre rodičov. 
Činnosť  ŠKD : environmentálna výchova sa prelínala všetkými činnosťami v ŠKD v priebehu celého školského roka. V herniach prebiehal triedený zber odpadu, recyklácia odpadu (odpadový materiál použili na zhotovovanie šarkanov a rôznych iných výrobkov). Telesný rozvoj osobnosti si deti rozvíjali pomocou športových hier a súťaží, duševný rozvoj zasa vhodnou psychohygienou, návštevami výstav, vernisáží a knižnice. V septembri sa uskutočnil plavecký výcvik, na ktorom sa zúčastnilo 16 detí a v novembri sa 13 detí zúčastnilo kurzu korčuľovania. Počas školského roku ŠKD organizoval nasledovné akcie – Šarkaniáda, Tvorítko, Karneval, Športová olympiáda detí ŠKD, Lampiónový sprievod. Deti ŠKD sa pravidelne zúčastňovali výstav a akcií organizovaných SK na Vajnorskej ul. 
Kvalifikovanosť  učiteľov :jednotlivé vyučovacie predmety boli na oboch stupňoch ZŠ odučené kvalifikovanými učiteľmi. 
Najvýznamnejšie  úspechy  školy : príloha č. 6,7,8.
Spolupráca  s  mestskou  časťou :tradíciou sa stalo odovzdávanie knižných publikácií prváčikom v prvý deň ich nástupu do školy za priamej respektíve delegovanej účasti starostu mestskej časti. V ekonomickej oblasti je spolupráca s mestskou časťou na veľmi dobrej úrovni. Naši žiaci sa zúčastňovali akcií organizovaných mestskou časťou, napr. Novomestský Mikuláš, rozsvietenie vianočného stromčeka, uvítanie detí do života, MISS a BOY, Novomestský škovránok, vynášanie Moreny – zvykoslovné pásmo na Kuchajde, otvorenie kultúrneho leta na Kuchajde.
Spolupráca  s inými  inštitúciami: ZUŠ Hálkova, Klub dôchodcov na Športovej ulici, Stredisko kultúry na Vajnorskej ul., Knižnica na Kutuzovovej ul.,	Slovenská filharmónia, Pedagogická fakulta UK, Policajný zbor SR, CVČ Hlinícka , Polus City Center .
Činnosť  materských  škôl : MŠ vytvárali deťom základy zdravého životného štýlu – zmysluplné využívanie voľného času smerujúce k utváraniu emocionálnej a sociálnej gramotnosti, k vypestovaniu návyku pravidelnej telesnej aktivity, tvorivého estetického cítenia a sebavyjadrovania. Cieľom bolo rozvíjanie osobnosti dieťaťa zamerané na plynulý prechod detí do ZŠ realizovaný prostredníctvom rozmanitých aktivít. 
Projekty:Infovek, Škola podporujúca zdravie, Baterky na správnom mieste, Modrá škola – voda pre budúcnosť, Recyklohry, Mlieko v školách, Školské ovocie, Hudobná akadémia, Správaj sa normálne, Olympiáda,  Viva zbor, Modernizácia vyučovacieho procesu na ZŠ, Comenius – Školské partnerstvá.

Základná škola s materskou školou,   Jeséniova 54       príloha 1/3
                                                                                 šk. rok 2012/2013
         Záverečná správa                    	

Výchovná  oblasť:
Základná škola s materskou školou sa nachádza v prostredí bratislavského lesoparku, čo podporuje zdravie detí všetkých vekových skupín.  Vďaka rodinnej  atmosfére a výbornému vzťahu   učiteľ – žiak – rodič, škola vytvára správne predpoklady pre všestranný vývin každého dieťaťa. Uskutočnili sme množstvo akcií v spolupráci s našou MČ, rodičmi a priateľmi školy. 
Aktivity a smerovanie školy formovala dlhoročná skúsenosť, neustále obohacovaná vďaka úsiliu a zápalu tímu školy o inovatívne projekty a nové formy neformálneho vzdelávania. Na škole pracuje množstvo krúžkov, záujmových útvarov: Dramatický, Rozprávkovo-tvorivý, Počítačový,  Keramický, Fotografický, Výtvarný, Spevácky a Anglický krúžok, Roztlieskavačky, Hokejbal, Futbal, Tanečná príprava, Zumba, Cvičenia z matematiky, Cvičenia zo slovenského jazyka. Aj v tomto školskom roku sme zorganizovali školy v prírode, lyžiarsky výcvik, korčuliarsky a plavecký kurz. Súčasťou profilácie školy je venovanie sa aktívnemu športu. Škola patrí medzi školy zaradené do projektu škôl podporujúcich zdravie. V roku 2012 dostala škola vďaka MČ k dispozícii novovybudovanú telocvičňu a dve nové triedy, čím sa nám podarilo zvýšiť kapacitu ZŠ. Žiaci školy využívajú aj tzv. „telocvičňu v prírode“ (ihrisko s umelým trávnikom, preliezky, kladinu, lezeckú stenu...). Žiakov vedieme k hrdosti na regionálnu príslušnosť a dejiny nášho národa pravidelnými besedami s priamymi účastníkmi SNP a s autormi literárnych diel, k dodržiavaniu tradičných zvykov jarného slnovratu – pečenie medovníkov, maľovanie veľkonočných kraslíc. Zúčastnili sme sa viacerých akcií: exkurzie, divadelné predstavenia, krsty detských kníh, návšteva Bratislavského hradu, Noc v knižnici, vystúpenia v Klube dôchodcov, športové podujatia, …
Vzdelávacia  oblasť: 
	Škola dosahuje dlhodobo veľmi dobré výchovno - vzdelávacie  výsledky, čoho dôkazom sú nielen číselné porovnania za jednotlivé obdobia, ale aj výsledky  v Celoplošnom testovaní deviatakov (Monitor), v ktorom naši žiaci v roku 2013 dosiahli veľmi dobré výsledky nielen v rámci MČ Bratislava Nové Mesto, ale aj v rámci Bratislavy.
V zmysle  Školského zákona č. 245/2008 Z.z. o výchove a vzdelávaní  sa vyučuje od školského roku 2008/2009 anglický jazyk v rozsahu 3-5 vyučovacích hodín týždenne a nemecký jazyk v rozsahu 1 hodiny týždenne už od 1.ročníka. K rozvoju jazykových kompetencií výrazne napomáha aj organizácia tzv. „Anglických dní“ v spolupráci s „native lektormi“ a tzv. „Nemeckého týždňa“. Pri vzdelávaní žiakov uplatňujeme moderné vyučovacie metódy s využitím internetu a výpočtovej techniky. Vzdelanostná úroveň žiakov v tomto školskom roku  je porovnateľná s výsledkami z predchádzajúcich rokov. 
Kvalifikovanosť  učiteľov : všetci pedagógovia sú kvalifikovaní, niektoré predmety na škole sú vyučované neodborne vzhľadom na špecifickosť školy (malá škola – nízky počet vyučovacích hodín).
Najvýznamnejšie  úspechy  školy : príloha č.6,7,8 
Spolupráca  s  mestskou  časťou : spolupráca s mestskou časťou je na veľmi dobrej úrovni, či už ide o metodickú kooperáciu, alebo ekonomickú oblasť. Vďaka MČ disponujeme novovybudovanou telocvičňou a dvoma novými triedami. Deti sa radi zúčastňujú podujatí ako sú: Kreatívna vareška,  MISS a BOY, športové súťaže,... Potešili nás knižné dary  pre prváčikov, finančné podpory na lyžiarsky kurz, korčuľovanie a plávanie, ako aj mnoho ďalších aktivít.
Spolupráca  s  inými  inštitúciami : škola úzko spolupracovala aj s Domom kultúry na Vajnorskej ulici, s Knižnicou na Jeséniovej a Pionierskej ulici, s Klubom dôchodcov na Jeséniovej ulici a na Stromovej ulici, s Červeným krížom, s políciou na Jahodovej ulici, so Zväzom protifašistických bojovníkov, Hydrometeorologickým ústavom. V rámci spolupráce s rodičmi sme uskutočnili : Slávnosť tekvíc, Dni otvorených dverí; vianočné besiedky, Deň matiek, Guláška,   na ktorých sa veľmi radi zúčastňovali nielen deti, ale aj rodičia. Naše aktivity sme prezentovali aj prostredníctvom Hlasu Nového Mesta,  v televíziách   JOJ a  BA.
Činnosť  materskej  školy : výchovno-vzdelávacia činnosť prebieha v jednotlivých heterogenných triedach. Heterogénne triedy sa osvedčili, deti sú ohľaduplnejšie, rôzne vekové skupiny sa navzájom tolerujú a pomáhajú si. Výchovno-vzdelávacia práca je náročnejšia v porovnaní s homogénnou triedou, plánuje sa pre dve vekové skupiny podľa vekového zloženia detí v triede, ale výsledky sú kvalitné a dobré. 
Aktivity MŠ: jesenná brigáda, Slávnosť svetlonosov, Vianoce v záhrade, karneval, oboznamovanie s poľnými, lesnými, vodnými živými zvieratami, Vítanie jari,  Stavanie mája, Rozprávkový týždeň, Rozlúčka s predškolákmi, Hľadanie pokladu, vozenie na poníkoch, divadelné predstavenia, korčuliarsky výcvik.
Projekty ZŠ: Mladý slovanista, Modernizácia vzdelávacieho procesu na ZŠ, Infovek, Správaj sa normálne, Dobrá novina, Škola podporujúca zdravie, EKO dni jari, jeseň, BUBO, Hudobná akadémia, Nemecký týždeň, Oliho príbeh,... Profiláciu školy doplňujú  každoročne aj aktivity : Deň exkuzií,  Deň dobra, Deň narcisov, Challange Day, Farebný týždeň, Klobúková party, Deň jablka,   ktoré robia naše deti lepšími a nás všetkých vnímavejšími.
Projekty MŠ: projekt Škola podporujúca zdravie, Práca s Lego –dacta učebňou, Počítače KIDS SMARTS, IBM.  Bubo,   Bezpečnosť pre predškoláka, v spolupráci s KNM prebehol projekt na posilnenie čitateľskej gramotnosti „Stretnutie s knižnou kráľovnou.
Výsledky  inšpekcie:  boli prevedené pravidelné hygienické a požiarne kontroly.
Východiská  pre  budúci  školský  rok :
-	pokračovať v plnení projektov Infovek, Zdravá škola a Otvorená škola, a aktívne sa zúčastňovať na príprave a realizácii nových projektov,
-	podporovať vzdelávanie zamestnancov.
-	naďalej skvalitňovať spoluprácu s inými inštitúciami aj v oblasti sponzorstva,
-	v materiálnej oblasti sa zamerať na získanie nových učebných priestorov Základná škola:         
-	podporovať zvyšovanie  jazykových kompetencií žiakov prostredníctvom „native – lektorov AJ“ počas „Anglických týždňov“, resp. „Anglického klubu“
-	uskutočniť „Nemecké dni“ za účelom zvýšenia jazykových kompetencií z NJ,
-	pokusne zaviesť na 2.stupni tretí cudzí jazyk – ruský,
-	venovať pozornosť adaptácii žiakov prvého ročníka,
-	zodpovedne pripraviť žiakov končiacich povinnú školskú dochádzku na celoplošné testovanie deviatakov a na prijímacie pohovory na SŠ,
-	podporovať žiakov vo vydávaní časopisu Kolibáčik,
-	naďalej podporovať širokospektrálnu krúžkovú činnosť, 
-	zamerať sa na rozvíjanie finančnej a čitateľskej gramotnosti žiakov,
-	v materiálnej oblasti sa zamerať na príp. dobudovanie dvoch tried v zostávajúcich podkrovných priestoroch Domčeka, ktoré sú v takmer havarijnom stave, obnovu učební, nákup učebných pomôcok, zakúpenie nových edukačných programov, dobudovanie telocvične v prírode.
Materská škola: 
-	uplatňovať nové možnosti a spôsoby práce s deťmi s prihliadaním na vekové osobitosti,
-	v materiálnej oblasti sa zamerať na rekonštrukciu strechy, učební, na obnovu fasády, prepojenie oboch budov a na nákup učebných pomôcok.

Základná škola,   Kalinčiakova 12              	            príloha 1/4
   							                 šk.rok 2012/2013
         Záverečná správa                    	
Výchovná  oblasť: Výchovná činnosť prebiehala v súlade so vzdelávacím procesom. Hlavné úlohy školy v školskom roku 2012/2013 vyplývali z Pedagogicko-organizačných pokynov MŠ SR a Plánu práce školy. Naším  cieľom bola zodpovedná výchova, ktorá vychádzala z dlhodobého zamerania školy a princípov Školského vzdelávacieho programu s názvom „Športom ku vzdelaniu“ (Prostredníctvom športu v duchu fair – play a olympijských ideálov, k základom poznania seba a celého sveta), v ktorej sme uprednostňovali hodnotový systém žiaka a snahu predchádzať problémom správania. Výchovne sme na žiakov pôsobili prostredníctvom športu a projektov, kde sme v žiakoch pestovali národnú hrdosť, zdravý spôsob života bez násilia a drog, podporovali kreativitu, manuálne zručnosti a zdôrazňovali sme dodržiavanie pravidiel v športe a hrať čistú hru, ochotu pomáhať si, čo sme sa snažili preniesť u žiakov i do bežného života. Výchovnými predmetmi sme rozvíjali estetické cítenie, kritické myslenie, sebaúctu a úctu k iným. Kládli sme dôraz na právne vedomie žiakov, výchovu k demokracii, mravným hodnotám a prosociálnemu správaniu vo všetkých vyučovacích predmetoch. Učili sme ich diskutovať, vyjadriť svoj názor a rešpektovať názor a konanie iných. Žiakov sme viedli k úcte k starším, chorým a telesne postihnutým ľuďom. Problémy, ktoré vznikli vo výchove sme sa snažili riešiť okamžite na triednických hodinách a tiež osobnými pohovormi so žiakmi, rodičmi, trénermi a v spolupráci so psychologičkami. 
Vzdelávacia  oblasť: Vyučovanie prebiehalo podľa ŠVP pre primárne a nižšie stredné vzdelávanie. V primárnom vzdelávaní ISCED 1 sme postupovali podľa štandardov ŠVP vo všetkých štyroch ročníkoch. Všetci žiaci zvládli predpísané učivo na primeranej úrovni. Zvýšenú pozornosť sme venovali hlavne čítaniu s porozumením.  Čítali sme detské časopisy a doplnkovú literatúru rôzneho žánru, aby sme v žiakoch vzbudili záujem o čítanie. Podporovali sme rozvoj logického myslenia, samostatnosť, tvorivosť a do výučby sme zapájali hravé formy. Do vyučovania sme začlenili environmentálnu, rodinnú a dopravnú výchovu. Do všetkých predmetov sme vhodne vložili prierezové tematiky. V rámci šport. prípravy sa všetci žiaci na 1. stupni učili a zdokonaľovali v korčuľovaní a plávaní. Pozorovali prírodu na turistických vychádzkach v rôznych ročných obdobiach. Pri hodnotení sme postupovali podľa Metodického pokynu č. 22/2011 na hodnotenie žiakov základnej školy. V 5. až 9. r. sme vyučovali podľa ŠVP - ISCED 2 pre nižšie stredné vzdelávanie s nasledovným využitím disponibilných hodín v reformnom 9. ročníku (1 VH sme pridali druhému cudziemu jazyku, 1 VH matematike, 0,5 VH výchove umením, 0,5 VH nášmu novému predmetu, Základy športovej prípravy a 6 VH športovej príprave so zameraním na ľadový hokej /rozšírené vyučovanie športovej prípravy pre športové triedy/. Žiaci so všeobecnou športovou prípravou a športovou prípravou zameranou na futbal mali len 3 VH z disponibilných hodín ŠVP - triedy so „školským športovým variantom“). Žiaci sa vzdelávali podľa učebných plánov a štandardov nového vzdelávacieho programu. Najväčším nedostatkom boli chýbajúce učebnice. V športových triedach sa žiaci formou  konverzácie zdokonaľovali v športovej terminológii. Vo vzdelávacom procese sme uplatňovali komunikáciu, praktické zručnosti, rozvíjali logické myslenie. Vedomostnú úroveň žiakov sme sa snažili obohatiť návštevami múzeí, besedami, exkurziami a krúžkovou činnosťou. 243 žiakov pracovalo v 13 krúžkoch. Na škole sme mali 13 žiakov začlenených s vývinovými poruchami učenia. Všetci pracovali podľa vopred vypracovaného individuálneho plánu. 
27 žiakov siedmeho ročníka absolvovalo lyžiarsky a snowboardový výcvik, 64 detí absolvovalo zimnú školu v prírode vrátane výučby lyžovania, snowboardingu. Aktívna bola aj práca v ŠKD, v ktorom 75 detí pracovalo v troch oddeleniach.
Hodnotenie tried s rozšíreným vyučovaním: Na škole máme 4 triedy s rozšíreným vyučovaním športovej prípravy so zameraním na ľadový hokej. Vyučovací proces prebiehal v spolupráci s klubom HC Slovan Bratislava. Športovci z dôvodu turnajov a predohrávaných zápasov sú veľmi vyťažení, preto počas školského roka majú možnosť individuálne sa doučovať. Z pohľadu výsledkov dosiahnutých žiakmi športových tried klesá úroveň športovej výkonnosti. Je to spôsobené jednak zmenou spoločenského prostredia, ale aj následnou nesystémovosťou v tréningovom procese zapríčinenou preťažovaním detí zo strany rodičov individuálnymi tréningami a zápasmi nad rámec klubového a školského tréningového procesu, zlou životosprávou, nedostatočnou regeneráciou detského organizmu. Bez pravidelnej komunikácie rodič – tréner – učiteľ a vzájomnej snahy vidieť na konci snaženia všetkých zainteresovaných šťastné – úspešné dieťa k zlepšeniu nemôže prísť.
Počas celého roka sme využívali priestory a areál školy - veľkú, malú, zrkadlovú a úpolovú telocvičňu, posilňovňu, kardio-miestnosť, trávnaté ihrisko a rehabilitačný bazén v hale Mladosť a ľadové plochy na ZŠ Ondreja Nepelu. 
Kvalifikovanosť  učiteľov: Vyučovanie bolo zabezpečené kvalifikovanými vyučujúcimi. Na 2. stupni sme neodborne vyučovali technické práce, etickú výchovu, informatiku a hudobnú výchovu. Vzdelávanie učiteľov prebiehalo podľa plánu kontinuálneho vzdelávania. Sedem učiteľov na škole má 60 a viac kreditov, štyria majú viac ako 30 kreditov. Sedem učiteľov si zvyšuje kvalifikačný stupeň vzdelania (štyria si robia 1. atestáciu a traja 2. atestáciu). 
Najvýznamnejšie  úspechy  školy:
Futbal: Coca-Cola Cup, Coop Jednota Cup, Futbal Dôvera školský pohár – 2. miesta v kraji 
Reprezentanti SR vo futbale: U – 16 Petráš Daniel, Kurčík Christián
Hokej :  Žiaci ŠHT 6, 7 a 8 získali   -  2. miesta v kraji. Žiaci ŠHT 9 – 3. miesto v kraji bez postupu na MSR .Reprezentanti SR v hokeji: Dominik Vitek a Dominik Gabriel 
Florbal: chlapci 8. a 9. roč. - 2. m.  v celoslovenskom kolechlapci 6. a 7. roč. - 4. m. v kraji 
Hádzaná: dievčatá – 1. m. v obvode ,  chlapci  - 5. m. v celoslovenskom kole
Európa v škole výtvarná časť – 3. kategória (družstvo) – 1. miesto	
Európa v škole literárna časť – Marian Schmied 1. miesto 	
Chemická olympiáda – Denisa Horváthová 5.miesto a Adam Nemčovič  9. miesto v KK	
Pytagoriáda – zapojilo sa 71 žiakov školy	
Už tradične sme sa zapojili do akcie „Deň narcisov“ a vyzbierali sme 2 413,17 €. Aj tento šk. rok sme sa zapojili do akcie, ktorú vyhlásil UNICEF - týždeň Modrého gombíka, na zabezpečenie pitnej vody a sanitácie pre deti v Zimbabwe. 
Spolupráca s mestskou časťou: Škola sa zapojila do akcií organizovaných  MČ BNM, ako aj akcií kultúrneho strediska a knižnice. Mnohé akcie, hlavne športové škola pomáhala organizovať, hlavne školské športové súťaže. Pozitívne hodnotíme finančný príspevok na lyžiarsky, plavecký a korčuliarsky kurz a finančnú dotáciu sociálne slabším rodinám MČ a knihu pre prváčikov. Spolupráca s mestskou časťou bola na tradične dobrej úrovni.
Spolupráca  s  inými  inštitúciami:  FTVŠ UK Bratislava, Národné športové centrum, Centrum výchovy a ped. prevencie, Slovenský olympijský výbor, Olympijský klub Bratislava, Liga proti rakovine, Múzeum telesnej kultúry,  Protidrogový fond,  športové zväzy, športové kluby, 
Projekty: Futbal to je hra, Florbal pre všetkých, Naučme deti korčuľovať a plávať, Správaj sa normálne, Osobnosti v športe, História športovísk v okolí školy, Studničky na Kolibe.
Výsledky inšpekcie: V školskom roku 2012/13 sme nemali inšpekciu. 
Východiská pre budúci školský rok: Zrekonštruovať telocvičňu a vonkajšie  športoviská. Zavádzať nové metódy do vyučovacieho procesu, projektové vyučovanie, blokové vyučovanie. Doplniť knižný fond. Začať pracovať s e-learningom. Zachovať delenie na skupiny informatiky a cudzích jazykov s max. počtom 15 žiakov. Doplniť spotrebný materiál a edukačné DVD do kabinetov. Podporovať a rozvíjať aj nešportovú krúžkovú činnosť. Spolupracovať s ostatnými učiteľmi a učiteľmi súkromnej školy EIS Bratislava. Zabezpečiť bezproblémový prechod detí z MŠ do 1. ročníka prostredníctvom zriadenia nultého ročníka.
Základná škola  s materskou školou :  Odborárska 2 príloha 1/5                       
   							               šk. rok 2012/2013
         Záverečná správa                    	
Výchovná  oblasť :
        Výchovný proces je zameraný na demokratizáciu a humanizáciu školy, na odstraňovanie direktívneho prístupu učiteľov k žiakom, na zapájanie detí do činností školy. V rámci boja proti drogám a kriminalite mládeže zabezpečujeme deťom záujmovú mimoškolskú činnosť. Multikulturálne prostredie školy, ktoré tvoria deti rôznych národností si vyžaduje zvýšenú pozornosť v oblasti výchovy zameranú na problematiku rasizmu, diskriminácie, xenofóbie a antisemitizmu a ostatným prejavom intolerancie. 
Vzdelávacia  oblasť :
        Školský vzdelávací program  je zameraný na rozšírené vyučovanie výtvarnej výchovy, anglického, nemeckého a španielskeho jazyka, matematiky a informatiky. Tento školský rok pokračovalo aj vyučovanie vietnamského jazyka jedenkrát v týždni. V spolupráci s MŠVVaŠ SR a ŠPÚ je škola zaradená do experimentálneho overovania vyučovania cudzích jazykov metódou CLIL na 1.stupni ZŠ, čo znamená vyučovanie cudzích jazykov cez predmet a to hlavne v matematike a prírodovede a na 2.stupni ZŠ v geografii a biológii. 
      V oblasti ďalšieho vzdelávania pedagogických zamestnancov sa učitelia zapojili do projektu „Modernizácia výchovno-vzdelávacieho procesu na školách“, v súvislosti s vyučovaním cudzích jazykov učitelia sa zúčastňujú vzdelávania v zahraničí a v našej škole zas pôsobia zahraniční lektori. 
Kvalifikovanosť  učiteľov :
       Odborné vyučovanie jednotlivých predmetov bolo zabezpečené kvalifikovanými učiteľmi. Vyučovanie anglického, španielskeho a nemeckého jazyka bolo zabezpečené našimi, ale aj externými učiteľmi. 
Najvýznamnejšie  úspechy  školy : prílohy č.6,7,8.
•	Literárne súťaže  :
- OK olympiáda zo SJL – 1.miesto – Darina Hudecová
- OK  Šaliansky Maťko – 2. miesto – Samuel Pangrác 
- OK Hviezdoslavov Kubín – 2. miesto – Samuel Hromec,3. miesto – Veronika Červenková 
- OK EvŠ (literárna časť) – 2.kat. –  1. miesto – Lucia Burgerová – próza
                                             3.kat. – 1. miesto – Veronika Červenková – próza
- Bratislava moje mesto – 2. kat. – 1. miesto – Samuel Hromec, 3. kat. –3. miesto – M.Veselá
•	Matematika :
- OK matematickej olympiády Z5 – 5. miesto – M. Petrovaj,10. miesto – M. Baumgartner
- OK matematickej olympiády Z6 – 3. miesto – Matúš Balogh
- OK matematickej olympiády Z8 – 6. miesto – Enkh Undral Enkh Bayar a Michal Buzaši
- OK Pytagoriáda P4 –  4. miesto – Erik Nandraský
- OK Pytagoriáda P5 – 10. miesto – Matúš Petrovaj
- OK Pytagoriáda P6 –  3. miesto – Matúš Balogh
- OK Pytagoriáda P8 –  6. miesto – Enkh Undral Enkh Bayar,   7. miesto  - Michal Buzaši
- účasť na Pikopreteku – športovo-matematická súťaž
•	Športové súťaže :
- OK cezpoľný beh – 2. miesto – družstvo ml.žiaci, 2. miesto – jednotlivci – René Hudec
- OK vybíjaná – 1. miesto – mladšie žiačky, postup na KK – 6. miesto
- OK hádzaná – 2. miesto – staršie žiačky,  OK gymnastický štvorboj – 2. miesto 
- OK atletika –   3. miesto – družstvo žiačky, OK atletika –   3. miesto – družstvo žiaci  
- OK volejbal  – 2. miesto – družstvo žiaci, 3. miesto – družstvo žiačky
- základná skupina Minimax volejbal dievčatá – 1. miesto – postup na KK – 9. miesto
- základná skupina Midimax volejbal dievčatá – 3. miesto – družstvo A, 4. m. – družstvo B
- súťaž Slovenského zväzu orientačných športov OK – 2. miesto – družstvo mladší žiaci
•	Výtvarné súťaže :
- OK EvŠ (výtvarná časť) – I. kat. – 1. miesto – Laura Pašeková 
                                             II kat. –  2. miesto – Denis Duna
                                            III. kat. – 2. miesto – Vladimír Beňuš
- Bratislava moje mesto – 2. miesto – Veronika Červenková,  2. miesto – Sandra Šolcová
- výtvarná súťaž – pracovná pozícia v Poluse – úspešné : Lenka Mrázová a Alexa Kucová
•	Spevácke súťaže :
- OK Slávik Slovenska – 2. miesto – Simona Szilliová,3. miesto – Andrej Zlámala
                                         4. miesto – Lujza Vašková, Katka Ngo Thi
- Novomestský škovránok – 1. miesto – Simona Szilliová, 2. miesto – Lujza Vašková
                                              3. miesto – Andrej Zlámala

•	Ostatné súťaže :
- OK biologická olympiáda –   kat. C – 4. miesto – Darina Hudecová
                                                  kat. D – 1. miesto – Matúš Balogh,7. miesto – Lucia Vlčíková
- OK geografická olympiáda – kat. H – 5. miesto – Matúš Balogh
- OK olympiáda z ANJ – 6. miesto – Veronika Červenková, 9. miesto – Martin Baumgartner
Spolupráca  s  mestskou  časťou :
      Spolupráca s mestskou časťou je veľmi dobrá.  V pedagogickej oblasti je rozvinutá metodická činnosť a realizuje sa množstvo kvalitných podujatí. Deti sa veľmi tešia na podujatia organizované na Kuchajde, na Mikuláša, športové súťaže, Noc v knižnici a iné.
Spolupráca  s  inými  inštitúciami :
     Škola aktívne spolupracovala s Ped-psych. poradňou pri diagnostikovaní detí s poruchami učenia a správania, s CVa PP, s Policajným zborom, z dôvodov prevencie v boji proti drogám a kriminalite mládeže. Pri organizovaní kultúrnych podujatí  s klubom dôchodcov, s radou školy, s občianskym združením, kultúrnym strediskom a miestnou knižnicou. 
Činnosť  materskej  školy : 
     Materská škola úzko spolupracuje so školou a jej činnosť vychádza zo zamerania školy v oblasti cudzích jazykov, výtvarnej výchovy, na tanečno-pohybové aktivity, divadelné predstavenia, športové aktivity. Cieľom edukačného pôsobenia bolo harmonické rozvíjanie detskej osobnosti a jeho stimulovanie k prejavu svojej identity, autonómie a kompetencií ako predpokladu dobrej prípravy plynulého prechodu detí do základnej školy. Z pedagogických prostriedkov prevládala hra, zážitkové učenie, umenie, pracovné aktivity, besiedky, oslavy, výlety a exkurzie.
Projekty:
Modernizácia výchovno-vzdelávacieho  procesu na školách, Viva zbor, Supertrieda,  Infovek, Zdravá škola, Enviroprojekt, Spoznajme sa navzájom - spolupráca s vietnamskou komunitou, Modrý kruh, Strom Zeme, The school dance.
Výsledky  inšpekcie : 
Uskutočnilo sa testovanie žiakov 4.ročníka v cudzom jazyku, v matematike a v prírodovede Štátnym pedagogickým ústavom - overovanie výsledkov vyučovania  metódy CLIL
Štátna školská inšpekcia sa zúčastnila testovania žiakov 9. ročníka, ktoré brebehlo v súlade so stanovenými predpismy.  Žiaci 8. a 4.ročníka sa zapojili do testovania Komparo.
Východiská  pre  budúci  školský  rok :
     V materskej škole naďalej rozvíjať výtvarný talent detí, ich pohybové aktivity zamerané na plávanie, korčuľovanie a atletiku. Pokračovať vo výučbe anglického jazyka, u detí vietnamskej národnosti zintenzívniť komunikáciu v slovenskom jazyku.
      V základnej škole – pokračovať v experimentálnom overovaní vyučovania cudzích jazykov metódou CLIL už na 2.stupni ZŠ v matematike, geografii a biológii.
Základná škola s materskou školou   Riazanská 75     príloha 1/6
   							                   šk.rok 2012/2013                     				Záverečná správa 
Výchovná oblasť:
Vo vedení  v školskom roku nenastala žiadna zmena zástupcom riaditeľky školy za pedagogickú činnosť je Mgr. Marián Trojčák a Mgr. Zuzana Rauová zostáva zástupkyňou riaditeľky školy pre mimoškolskú činnosť, ktorá zabezpečuje mimoškolské aktivity a spolupracuje so SZUŠ Art Pegas a ŠKD.
Hlavné úlohy školy v šk. roku 2012/2013 - vychádzali z POP MŠ SR, ŠVP a ŠkVP. Vo výchovných predmetoch sa venovala zvýšená pozornosť problematike rasizmu, prejavom intolerancie, šikanovania, výchove k právnemu vedomiu, mravným hodnotám, environmentálnej výchove, drogovej prevencii a národnému povedomiu a vzťahom k vlastnej kultúre. Na formovanie správnych postojov žiakov využívame rôzne formy ako sú: besedy, exkurzie, tematické výlety, projekt Správaj sa normálne, pravidelné návštevy výstav, múzeí, divadiel, ZOO, Detský čin roka. Výchovné problémy boli riešené v spolupráci s výchovnou poradkyňou, školskou psychologičkou a školskou špeciálnou pedagogičkou. 
Vzdelávacia oblasť
Vzdelávanie žiakov 1. – 9. ročníka bolo realizované ŠkVP v súčinnosti so ŠVP. Deviaty ročník bol reformným ročníkom tohto školského roku. Zvýšená pozornosť v rámci ŠkVP bola upriamená na SJL, M, ANJ, kde sa posilnili počty vyučovacích hodín . Naďalej pokračujeme v predmete  „Výchova k sociálnym zručnostiam“. Na l. stupni už tretí rok zavádzame prvky vysoko efektívne učenie, kde uplatňujeme rannú komunitu, pracujeme pomocou mape mysle. V rámcových učebných plánov v 5. ročníku, bola dotácia ANJ na 6 hodín, to znamená 4 hodiny gramatiky 2 hodiny konverzácie. Ďalej sme využili možnosť presunu predmetov: dejepis ako 2-hodinovka do 6. ročníka, chémia ako 2 hodinovka do 7. a 8. ročníka. Plnenie plánov bolo priebežne kontrolované na zasadnutiach MZ a PK. Druhý cudzí jazyk od 6. ročníka – ŠPJ. V rámci spolupráce s ŠPÚ sa postupne zavádzajú prvky cudzieho jazyka (anglického) do predmetov prírodoveda, matematika, VV. Cudzí jazyk sme uplatňovali aj v činnostiach školského klubu detí. Na l. stupni sa zamerala pozornosť na zvyšovanie počítačovej gramotnosti, preto pre žiakov 2. ročníka v rámci povinných predmetov využívame informatickú výchovu. Na škole okrem krúžkov sme ponúkli aj mimoškolské aktivity v spolupráci so SZUŠ ART PEGAS, kde mali žiaci možnosť navštevovať umelecké ateliéry : hudobný, výtvarný, dramatický...  Do 11 záujmových krúžkov sa zapojilo takmer 90 percent žiakov. Počas celého školského roka každý štvrtok žiaci absolvovali plavecký výcvik, ktorý absolvovalo 155 žiakov Okrem toho sa žiaci siedmeho ročníka zúčastnili LVK na Orave. Prváci a deti MŠ absolvovali korčuľovanie. Od 1.-3. ročníka mali žiaci tenisový tréning. 
Hodnotenie tried s rozšíreným vyučovaním
V školskom roku 2012/2013 do 1. ročníka nastúpilo 18 deti. Škola ponúka  športové triedy zamerané na futbal v spolupráci FK Inter Bratislava, tenis v spolupráci s tenisovou akadémiou Rado. Na základe rozšírenia ANJ a posilnenia M a SJL hodnotíme ako pozitívne, nakoľko sa to odzrkadlilo v písomných prácach, kde analýzou jednotlivých tém sa prijali opatrenia na zlepšenie vzdelávacích výsledkov.
Kvalifikovanosť učiteľov
Vyučovanie hlavných predmetov bolo zabezpečené kvalifikovanými učiteľmi. Kontinuálne vzdelávanie prebiehalo podľa plánu kontinuálneho vzdelávania.
Najvýznamnejšie úspechy školy: prílohy č.6,7,8.
Spolupráca s mestskou časťou.
Škola sa aktívne zúčastňovala na akciách uskutočňované našou mestskou časťou:  Súťaž vo varení,  podujatia v Dome kultúry BNM - Vajnorská, karneval a akcie Knižnice na Pionierskej ul. Ceníme si pomoc mestskej polície, ktorá zabezpečuje ráno pred začiatkom vyučovania prechod žiakov cez frekventovanú Riazanskú ulicu. Pozitívne hodnotíme finančný príspevok na lyžiarsky kurz a finančnú dotáciu sociálne slabším rodinám MČ.
Spolupráca s inými inštitúciami Škola spolupracovala s Policajným zborom Bratislava III a sociálnou kurátorkou  - prevencia a riešenie prejavov problémového správania; s Nadáciou pre deti Slovenska, so ŠKOLÁK klubom pri príprave a realizácii športových podujatí s Centrom pedagogicko-psychologického poradenstva a prevencie Bratislava III, s FK Inter Bratislava, Tenisová akadémia RADO, SZUŠ ART Pegas Bratislava.

Činnosť materskej školy
Ku škole patria dve materské školy, MŠ Letná a MŠ Teplická. MŠ Letná mala v 5 triedach 118 detí, MŠ Teplická mala 4 triedy s 86 deťmi. MŠ sú zamerané na pohybovú výchovu, environmentálnu výchovu a jazyky. Týmto smerom boli zamerané aj konkrétne aktivity a činnosti a školský vzdelávací program pred primárneho vzdelávania. Hlavným cieľom výchovno-vzdelávacej činnosti bolo vytvárať u detí pozitívny, tvorivý a hodnotiaci vzťah k sebe, iným, rodine, umeniu , prírode, športu a životnému prostrediu. Učiteľka ZŠ hravou formou oboznamovala nové deti so základmi španielskeho jazyka a pokračovala s deťmi, ktoré sa oboznámili s týmto jazykom v predchádzajúcom roku. Deti sa oboznamovali aj s jazykom anglickým a prácou s počítačom.  Obe MŠ uskutočnili pred plaveckú prípravu detí a kurz korčuľovania.
Projekty na škole
V II. polroku sme sa zamerali na integrované projektové vyučovanie. Takéto vyučovania bolo zamerané na integrované dni. Medzi najzaujímavejšie akcie boli : Čajovňa pre rodičov, Pasovanie prvákov, Žiacka konferencia, Medzinárodný deň knižníc, Deň Zeme alebo pijem vodu z vodovodu, okrem toho v spolupráci so Združením Orava sme pripravili projekt: „Čítam doma knihu pre moju rodinu“ v rámci týždňa  hlasného čítania. Zapojili sme sa do projektu Detský čin roka, Správaj sa normálne (projekt s políciou), Olympijský festival detí a mládeže Slovenska. V spolupráci s rodičmi - vianočné a veľkonočné tvorivé dielne, otvorili sme školu pre rodičov – Deň otvorených dverí. Koniec školského roka -Záverečná akadémie.
Výsledky inšpekcie 
V novembri 2012 sa uskutočnila tematická inšpekcia, ktorej predmetom bol súlad ŠkVP k ŠVP s pozitívnym výsledkom
Projekty 
Na ceste k Zelenej škole – celosvetový environmentálny projekt – získanie diplomu.
Zlepšovanie imidžu školy prostredníctvom vydávania propagačného materiálu, spolupracovať s miestnymi, regionálnymi médiami a celoštátnymi médiami.

Základná škola s materskou školou :   Sibírska 39   príloha 1/7 
								  šk.rok 2012/2013
Záverečná správa

Výchovná  oblasť:
Hlavné úlohy školy v školskom roku 2012/2013 sa riadili Pedagogicko-organizačnými pokynmi pre školy a školské zariadenia, Štátnym  vzdelávacím  programom,  Školským vzdelávacím programom a aktuálnymi učebnými osnovami. 
Vo výchovných predmetoch sme venovali pozornosť predchádzaniu všetkým formám diskriminácie, rasizmu, xenofóbie, antisemitizmu a ostatným prejavom intolerancie. Dôraz bol kladený na výchovu k právnemu vedomiu, demokracii, mravným  hodnotám. Výchovné problémy boli riešené v spolupráci s výchovnou poradkyňou, školskou psychologičkou a školským špeciálnym pedagógom. 
Žiakom bolo udelených 10 pochvál riaditeľom školy a 4 pokarhania riaditeľom školy, 62 pochvál triednym učiteľom a 4 pokarhania triednym učiteľom.  Udelená  bola znížená známka zo správania  2. stupňa 8 žiakom. Plnenie výchovnej zložky bolo zabezpečené zosúladením plánov koordinátora Školy podporujúcej zdravie, Modrej školy, environmentálnej výchovy, výchovy k manželstvu a rodičovstvu, prevencie závislostí, výchovného poradcu, predmetových komisií a spoluprácou s inými inštitúciami. Žiaci sa v rámci výchovných programov zúčastnili mnohých akcií: exkurzie a výlety, návštevy  výstav, múzeí, divadelných a filmových predstavení, výchovných koncertov, knižníc a boli aktívni v charitatívnej a verejnoprospešnej oblasti (Deň narcisov, Nickyho rodina, Sila ľudskosti,  slávnostné programy pre dôchodcov, …). V rámci environmentálnej výchovy žiaci pracovali v projektoch: Deň vody, Deň Zeme, Voda v mojom živote, SHMÚ, návšteva Ekotop-filmu, OLomoiáda, Eco Glass trour. V rámci rozvoja finančnej gramotnosti sme sa zapojili do projektu Moja família. Škola spolupracuje s inštitúciou Internacional House, ktorá zabezpečuje  vyučovanie  anglického jazyka  zahraničnými lektormi. Zahraničný lektor  pôsobil aj na jednej z vyučovacích hodín z 3  spolu s vyučujúcou v každej triede.
Pod záštitou Konfuciovho inštitútu škola 45 žiakov a 5 rodičov oboznamovalo s čínskym jazykom v čínskej triede.

Vzdelávacia  oblasť:	
Vzdelávanie  žiakov sa riadilo  predpísanými učebnými plánmi, ktoré sme splnili. Na 1. stupni sme mali šesť tried, ktoré  sa vzdelávali v ISCED I a 2. stupni sa 6 tried vzdelávalo v ISCED II.  Na škole pracovalo 18 krúžkov záujmovej činnosti v mimovyučovacom čase. Z celkového počtu žiakov 207 na konci školského roka neprospeli 2 žiaci, 1 žiak má opravné skúšky v auguste, neklasifikovaných z dôvodu pobytu v zahraničí je 6. Výsledky Monitoru: SJL 62,9 %, MAT 60 %. 
V školskom roku 2012/2013 bolo 11 žiakov  z V.A,B triedy prijatých na 8-ročné gymnáziá a 1 na konzervatórium, 1 žiak ôsmak na gymnázium, 10 žiakov na SOŠ a 2 žiaci     IX.A  na gymnázium.
Činnosť  ŠKD:
ŠKD navštevovalo 117 žiakov 1. stupňa a piatakov. Pracovali v 5 oddeleniach. Hlavným poslaním ŠKD bola nenáročná záujmová činnosť na uspokojenie a rozvíjanie záujmov detí v čase mimo vyučovania a prípravu na vyučovanie. U detí sme formovali tvorivý životný štýl, vnútornú motiváciu, emocionálnu inteligenciu, sociálne cítenie a hodnotovú orientáciu. Správanie detí a ich zmeny sme pravidelne monitorovali a riešili prvé príznaky agresívneho správania, psychického, či fyzického násilia. 
Kvalifikovanosť  učiteľov:
Všetci vyučujúci sú plne kvalifikovaní. Jedna učiteľka ukončila  vzdelávanie v predmete anglický jazyk. 
Pedagógovia sa zúčastňovali metodických stretnutí organizovaných metodikmi MČ Bratislava – Nové Mesto, prednášok a školení realizovaných prostredníctvom PPP s CVPP v priestoroch školy a organizovaných Metodickým centrom mesta Bratislavy. Z radov našich pedagógov 2 vyučujúce pracovali ako metodičky pre MČ, Bratislava – Nové Mesto a to pre dejepis a občiansku náuku, matematiku a výpočtovú techniku. 
Spolupráca  s  mestskou  časťou:
Prostredníctvom regionálnej televízie bola prezentovaná výchovno-vzdelávacia činnosť školy, veľmi dobrá bola spolupráca s Knižnicou BNM na Pionierskej a Strediskom kultúry na Vajnorskej ulici. MÚ poskytovala odbornú pomoc pri riadení školy, právne, legislatívne a ekonomické poradenstvo, spoluprácu a pomoc poslancov mestskej časti, metodické riadenie vyučovacích predmetov.
Spolupráca  s  inými  inštitúciami: Pri riešení pedagogicko-výchovných problémov sme spolupracovali s Centrom PPP, s CVPP na Hubeného ulici. Aktívne sme spolupracovali s Pedagogickou fakultou, s Policajným zborom, s Centrom voľného času,  s umeleckými agentúrami, s EKO- centrami, s environmentálnymi nadáciami, Stromom života, Ligou proti rakovine, s občianskymi združeniami Človek v ohrození, ZRPŠ, s Protidrogovým fondom a s Magistrátom Hlavného mesta. Za spoluprácu  s Pedagogickou fakultou nám bol udelený titul Fakultná škola.
Činnosť  materskej  školy:
Z dôvodu vysokého záujmu rodičov detí predškolského veku 15. novembra 2012 Mestská časť Bratislava – Nové Mesto otvorilo materskú školu na Pionierskej ulici č. 12/A ako elokované pracovisko materskej školy na Šuňavcovej ulici s dvomi triedami a počtom detí 42. Počas letných prázdnin je plánovaná rekonštrukcia prvého poschodia s prípravou ďalších dvoch tried v danom objekte.
Naše ďalšie dve materské školy na Šuňavcovej a Legerského ulici sú štvortriedne s celodennou prevádzkou. Materské školy vo výchovno-vzdelávacej oblasti  postupovali podľa Školského vzdelávacieho programu: Zvedavko objavuje svet v MŠ Šuňavcova a Zelená deťom v MŠ Legerského. Programu a terminológii boli prispôsobené aj plány v triedach. Vyhodnotenie výsledkov, formálnej a obsahovej stránky Programu bude východiskom pre Program na budúci školský rok. Vo výchovno-vzdelávacích činnostiach v materskej škole sme kládli dôraz na všestranný a harmonický rozvoj osobnosti a na plynulý prechod detí do ZŠ. Počas školského roka deti získali a využili dostatok poznatkov a informácií prostredníctvom poznávacích exkurzií a iných zážitkových foriem učenia. Deti majú vypestovaný aktívny a tvorivý vzťah k umeniu, pozitívny vzťah k svojmu zdraviu, k rodine a k zmysluplnému využívaniu voľného času. Disponujú správnymi hygienickými, pracovnými i kultúrnymi návykmi. Veľmi pozitívne hodnotíme pokračovanie  formy oboznamovania sa  detí s anglickým jazykom v každej triede. Prostredníctvom realizácie projektu „Bezpečne v živote i v hre“ sa deti zdokonalili v schopnosti bezpečne a zodpovedne sa správať a konať pri hre i v bežnom živote, čo si deti v praxi skúšajú na dopravnom ihrisku. V tomto školskom roku sme za finančnej podpory zriaďovateľa vybavili naše materské školy interaktívnymi tabuľami. 
Projekty: v tomto školskom roku sme boli úspešní v týchto projektoch: Naše mesto 400 € (nevyčíslená práca 80 dobrovoľníkov), Komunitná nadácia Bratislava, príspevok pána starostu na plavecký (170 €), korčuľovanie (645 €) a lyžiarsky (2 728 €) výcvik , Sme 1 112 €, Boni Frukti 420 €, .

Základná škola s materskou školou,   Za kasárňou 2,  príloha  1/8
   						                    šk. rok 2012/20123   
Záverečná správa
Výchovná  oblasť : Hlavnú pozornosť sme sústredili na vytváranie priaznivej školskej atmosféry, usilovali sme sa chrániť žiakov pred negatívnymi javmi, pričom sme využívali rôzne formy a aktivity, napríklad stretávanie žiakov rôznych národov, kultúr, náboženstiev v rámci medzinárodných projektov, vychádzky a exkurzie, výlety, školy v prírode, kurzy lyžiarske, plavecké a korčuľovania, návštevy filmových a divadelných predstavení v slovenskom, nemeckom a anglickom jazyku, ekumenických bohoslužieb, biblické čítania, kultúrne vystúpenia žiakov ako aj rôzne športové súťaže a podujatia. Pritom sme sledovali zdravý fyzický vývin detí a prevenciu obezity propagovaním zdravej výživy a organizovaním športových aktivít. Mimoriadnu pozornosť sme sústredili na protidrogovú prevenciu.
Vzdelávacia  oblasť : Škola tradične dosahuje výborné študijné výsledky. Celkový študijný priemer sme zlepšili z 1,35 na 1,33. 430 žiakov, t.j. 57,87 % ukončilo školský rok s vyznamenaním. Na škole pôsobí školský špeciálny i sociálny pedagóg – venujú sa predovšetkým 47 začleneným žiakom a žiakom zaradením do programu INPP. 
Hodnotenie tried s jazykovým  vyučovaním: Našim žiakom poskytujeme intenzívne jazykové vyučovanie od prvého ročníka  - nemecký alebo anglický jazyk 4 hodiny týždenne, od tretieho ročníka 2. cudzí jazyk /nemecký, anglický, taliansky, francúzsky/ 3 hodiny týždenne. Našim cieľom je, aby žiaci po ukončení  9. ročníka získali jazykovú úroveň B1 v 1. Cj a úroveň A2 v 2. Cj. Učitelia, využívajú aktuálne IKT na interaktívnych tabuliach, v jazykových laboratóriách a počítačových triedach.  Naši žiaci úspešne reprezentovali školu v krajských a obvodných olympiádach Nj a Aj. Úspešne sme ukončili experimentálne overovanie metódy CLIL v 1. – 4. ročníku.
Kvalilifikovanosť  učiteľov: Všetci učitelia sú plne kvalifikovaní. V rámci plánu kontinuálneho vzdelávania pedagogických pracovníkov v tomto školskom roku 10 učiteľov získalo viac ako 30 kreditov,  9 učiteľov viac ako 60 kreditov. 
Najvýznamnejšie  úspechy  školy : Celoslovenská súťaž:  ONj 3.m., GO- úspešný riešiteľ, Gymnastická súťaž Teamgym 1.m.,4. m., Festival pohybových hier 2.m.(juniorky), 3. m. Atletika Elán – jednotlivci 1.m.,2x 2.m.,  Krajská súťaž: GO 1.m., ONj 1.m,2.m.,4.m.,  prednes poézie a prózy v Nj 1.m.,2x2.,3.m., Pikopretek 1.m., 6.m.,BiblO 2.m., DO 5.m.,Biblická súťaž 3.m., Minihádzaná  1.m.,Kinderiáda- druž.-7.m., jednotl. 2.m.,4.m., McDonaldcup 2.m., Okresná a regionálna súťaž: BO1.m.,2.m., OSJL 2.m., MO8.-1.,4.m., MO7-3.m,  pytagoriáda 1.,3.5.,m, GO 2x1.,6.m., FO 1.,2.m. ONj 2x1.m., OAj 4.,5.m.,DO 1.m.,4.m.,Novomestský škovránok 2..m., Hviezdoslavov Kubín 2x 3.m., BiblO 1.m.,mat. seminár Sherlock -1.m., 2.m., Miss a Boy 1.m., 2.m., lit.s. Basic 2.m., gymnastický štvorboj  jednotl. 1.m.,   Na bicykli bezpečne 2.m., malý futbal 1.m.,(ml.ž.) 2.m.,  cezpoľný beh 1.m. družstvo ml.ž., jednotlivci – 1.m., 2.m., 5.m., minihádzaná 1.m., hádzaná – 3.m.,festival pohybových hier 1.m., stolný tenis -3.m., McDonaldcup 1.m., 
Spolupráca  s  mestskou  časťou : MČ finančne zabezpečuje mnohé rekonštrukčné práce na všetkých zariadeniach školy, prostredníctvom metodikov odborne pomáha pri vytváraní školských vzdelávacích programov a organizovaní súťaží. Umožňuje využívať dopravné ihrisko na Exnárovej ul. a zabezpečuje bezpečný prechod žiakov ráno do školy.  Rodičia veľmi oceňujú  aj poskytovanie finančného príspevku a kníh pre prvákov, finančného príspevku na kurzy lyžiarske, plavecké a korčuľovania. Zintenzívnila sa spolupráca s redakčnou radou časopisu Nové Mesto a s miestnou televíziou.
Spolupráca  s  inými  inštitúciami : Rada školy a Združenie rodičov školy nás podporuje vo výchovno-vzdelávacom procese ako aj pri riešení materiálnych a finančných požiadaviek. Škola spolupracuje s Karpatsko-nemeckým spolkom organizovaním programov aj v priestoroch našej školy, s partnerskými školami v Rakúsku, Nemecku a v Českej republike, s Rakúskym inštitútom, s Goethe inštitútom, Univerzitou Viedeň, vydavateľstvom Hueber, Oxico. Nadviazali sme intenzívnu spoluprácu s nemeckým veľvyslanectvom, ktorej výsledkom je, že pod jeho záštitou budú mať naši žiaci možnosť získať DSD(Deutsches Sprachdiplom). Naďalej spolupracujeme  s PdF UK, v tomto šk. r. sme umožnili cca. 120 študentom absolvovať na našej škole hospitačnú, alebo výstupovú prax. Pravidelne navštevujeme kultúrne akcie organizované SK BNM na Vajnorskej ul.. Dobrú spoluprácu máme s CPPPaP,  OO PZ Bratislava - Nové Mesto, s Mestskou políciou, CVČ, s Hasičskou a záchrannou službou v Bratislave, Požiarnou stanicou na Hálkovej, Polus City Center,  s Knižnicou BNM na Pionierskej ul. a Kutuzovovej ul. a Klubom dôchodcov.
Činnosť  materskej  školy : MŠ je zameraná na oboznamovanie detí s nemeckým jazykom vo všetkých triedach simultánnym spôsobom, podľa projektu Brúsime si jazýček nemčinou. Základná škola  poskytuje MŠ  kvalifikovanú učiteľku Nj pre celodenné jazykové vzdelávanie. V edukácii sme rozvíjali grafomotoriku, komunikáciu, predčitateľskú, jazykovú a matematickú gramotnosť, s cieľom pozitívneho hodnotenia samého seba a iných. Prácou s počítačovou zostavou KitSmart, sme podporovali logické myslenie, základy prípravy pre výučbu Nj - programy sú v nemeckej mutácii. Okrem ZŠ spolupracujeme aj s CPPPaP, s mestskou knižnicou, so Šport Tempom, ZUŠ a agentúrou Wattsenglish. Plnili sme projekty enviromentálnej výchovy (voda, les, pole, kone), v spolupráci s nadáciou Pontis projekt Naše mesto a projekty, Z rozprávky do rozprávky, Vianočné besiedka, Fašiangy, Detská olympiáda, Výlet, Hurá leto, Rozlúčka.
ŠKD: V školskom roku 2012/13 sme v ŠKD otvoril 18 oddelení s počtom detí 435 a 18 vychovávateliek. 18 oddelenie bol 5. ročník s počtom detí 44, ktoré bolo v druhom školskom polroku rozdelené do štvrtých ročníkov a oddelenie zrušené. Zúčastnili sme sa rôznych kultúrnych podujatí, aktivít a športových súťaží. Bolo to napríklad Tvorítko (1.miesto), Šarkaniáda (2.miesto), Športová súťaž (1.miesto), Karneval, Mikulášske predstavenie. V rámci školy sa nám podarilo zorganizovať predstavenie divadla LUDUS v priestoroch našej školy, besedu s Ľubomírom Feldekom a Oľgou Feldekovou, návštevu ZOO, návštevu SND, SNM-Detské múzeum. Ďalej pokračovala spolupráca s krasokorčuliarskou organizáciou Jumping Joe, družobnou školou v Žiari nad Hronom atď.
Projekty: Najvýznamnejší projekt, do ktorého sme opäť zapojení je medzinárodný projekt Comenius. V tomto roku sme sa zapojili do 3 nových veľkých projektov: Legenda o rytieroch zo Sitna (189 žiakov 4. a 5. roč.), Výprava nádeje (4. miesto na Slovensku), Projekt INPP (4 triedy 2. a 3. roč.). Ďalšie projekty boli zamerané na podporu jazykového vyučovania: Týždeň anglického jazyka, Týždeň nemeckého jazyka, Pôsobenie anglicky hovoriacich lektorov na škole, Rozprávky v Nj, e Twinning, Education Quality, Didaktická efektívnosť CLIL metódy. V rámci týchto projektov prebiehalo vyučovanie v Aj alebo Nj v spolupráci so zahraničnými lektormi. Úspešní sme boli v projektoch zameraných na environmentálnu výchovu: Recyklohry, (triedenie elektroodpadu), Motýlia záhrada, Ekologická škola 21. storočia, Projektové vyučovanie so živými zvieratami. Zdravú výživu sme podporili projektmi: Školské mlieko RAJO, Mliečna desiata, Objav mlieko, Deň mlieka, Deň jablka. Okrem toho sme pokračovali v projektoch Virtuálny počítač pre každého žiaka, Európa v škole, Škola priateľská deťom , Školy pre Afriku.
Výsledky  inšpekcie :V tomto školskom roku na škole nebola Štátna školská inšpekcia.
Východiská  pre  budúci  školský  rok : V oblasti výchovno-vzdelávacej: ZŠ – umožniť žiakom získať DSD /Diplom v NJ, platný na celom svete/, ponúkať výučbu talianskeho, francúzskeho a ruského jazyka; zvyšovať čitateľskú, matematickú a finančnú gramotnosť žiakov; experimentálne overovať metódu CLIL na 2.stupni, rozširovať oblasť športovo-záujmovej činnosti. MŠ – realizovať školský vzdelávací program pre MŠ so zameraním na Nj. V oblasti materiálno-technického vybavenia: ZŠ – pokračovať v rekonštrukcii budov a areálu školy; MŠ – doriešiť hygienické požiadavky pre spálne MŠ.

                                 Žiaci z iných obcí                       príloha  2
   						                    šk. rok 2012/20123      

 Obce a mestské časti	Š K O L Y    2012 - 2013	
Sídlo	Počet žiakov	Cádrova	Česká	Jeséniova	Kalinčiakova	Odborárska	Riazanská	Sibírska	Za Kasárňou	
1.   BA Devínska Nová  Ves	11		3		6				2	
2.   BA Dúbravka	31	4	6	7	7		2		4	
3.   BA Jarovce	4	1			1				2	
4.   BA Karlová Ves	34	1	5		4	1	2	2	9	
5.   BA Lamač	4	2				1			1	
6.   BA Nové Mesto	1322	134	140	162	60	118	91	157	414	
7.   BA Petržalka	98	8	11	8	25	7	14	7	15	
8.   BA Podunaj. Biskupice	30		4	4	5		6	1	10	
9.   BA Rača	101	1	4	1	7	38	25		25	
10. BA Rusovce	1		1							
11. BA Ružinov	226	5	22	12	64	18	11	6	80	
12. BA Staré Mesto	81	11	1	20	6	3	4	7	17	
13. BA Vajnory	22			1	1	4	2		14	
14. BA Vrakuňa	30		1	3	5	3	5		11	
15. BA Záhor. Bystrica	6	1							4	
16. Báhoň	1		1							
17. Bánovce nad Bebravou	1							1		
18. Banská Bystrica	5	2		2				1		
19. Banská Štiavnica	0									
19. Bardejov	1		1							
20. Bernolákovo	20			1	1	3	2		13	
22. Blatná na Ostrove	0									
21. Brezová pod Bradlom	1				1					
22. Bytča	1		1							
23. Cífer	1									
24. Dolný Badín	1		1							
27. Čataj	0									
25. Čenkovce	1								1	
29. Dojč	0									
30. Dolné Orešany	0				0					
26. Dunajská Lužná	9		1		1		2		5	
27. Dunajská  Streda	4		1				1	2		
28. Jablonica	1		1							
29. Galanta	1						1			
30. Hviezdoslavov	3							2	1	
Sídlo	Počet žiakov	Cádrova	Česká	Jeséniova	Kalinčiakova	Odborárska	Riazanská	Sibírska	Za Kasárňou	
31. Hamuliakovo	3				1				2	
32. Hlohovec	2		2							
33. Handlová	1		1							
34. Horná Potôň	1		1							
35. Chorvátsky Grob	49		1			6	2		40	
36. Ivanka pri Dunaji	13		1	1	3	3	1		4	
37. Jakubov	1								1	
38. Hurbanova  Ves	1								1	
39. Jelka	1							1		
40. Kalinkovo	2		1		1					
41. Kežmarok	1				1					
42. Košúty	1							1		
43. Kremnica	1			1						
44. Krompachy	1						1			
45. Kuchyňa	1				1					
46. Kvetoslavov	2					1			1	
47. Košice	2	1						1		
48. Lehnice	2			1				1		
49. Levoča	1		1							
50. Imeľ	1				1					
51. Liptovský Mikuláš	3		1		2					
52. Lozorno	2				1	1				
53. Lučenec	1		1							
54. Malé Leváre	2	2								
55. Malacky	2	1			1					
56. Maňa	1		1							
57. Malinovo	4					1			1	
58. Mariánka	2			2						
59. Miloslavov	12		1			2	3		6	
60. Michalovce	1				1					
61. Martin	1				1					
62. Modra	4		1		1		1	1		
63. Most pri Bratislave	9								9	
64. Macov	1					1				
65. Nitra	1			1						
66. Nižná, okr. Piešťany	1								1	
67. Nová Dedinka	9		3						6	
68. Nové Zámky	3				3					
79. Orechová  Potôň	1		1							
70. Partizánske	1			1						
71. Pezinok	8		1		2	2	2	1		
Sídlo	Počet žiakov	Cádrova	Česká	Jeséniova	Kalinčiakova	Odborárska	Riazanská	Sibírska	Za Kasárňou	
72. Pichne	1							1		
73. Prievidza	3			3						
74. Pusté Úľany	1		1							
75. Rimavská Sobota	0									
76. Rohožník	1				1					
77. Rovinka	7	1			3	1		2		
78. Senec	6		1		1		1		3	
79. Senica	3		1						2	
80. Sereď	1								1	
81. Skačany	1								1	
82. Sládkovičovo	6		3		2				1	
83. Slavošovce	1						1			
84. Slovenský Grob	4				1				3	
85. Skliarovo	0									
86. Smolenice	1	1								
87. Snina	1		1							
88. Stupava	12	2		2	2				2	
89. Svätý Jur	9		1		1	2	2		2	
90. Šaľa	0									
91. Šamorín	6			1	3	1			1	
92. Šenkvice	3		1		2					
93. Štvrtok na  Ostrove	3			1					2	
94. Tomášov	5		1		1	3				
95. Trenčín	1							1		
96. Trnava	1							1		
97. Vrútky	1								1	
98. Veľký Biel	4		1		1			1	1	
99. Veľké Leváre	1				1					
100. Veľká Mača	1				1					
101.  Veľká Paka	2							1	1	
102.  Viničné	4					2			2	
103.  Veľké Blahovo	1								1	
104.  Vráble	1							1		
105.  Vysoká pri Morave	4		1						3	
106.  Veľké Úľany	1	1								
107.  Zálesie	13		2	1		2			8	
108.  Zlaté Klasy	1				1					
109.  Zlaté Moravce	1		1							
110.  Zohor	1				1					
111.  Zvolen	1			1						
112.  Žiar nad Hronom	2		2							
Sídlo	Počet žiakov	Cádrova	Česká	Jeséniova	Kalinčiakova	Odborárska	Riazanská	Sibírska	Za Kasárňou	
113.  Žilina	1							1		
114.  Česko	4			1	1		1	1		
115. Francúzsko		90								
116.  Poľsko	1				1					
117.  Holandsko	1				1					
118.  Rakúsko	8	3		1	2				2	
119.  Srbsko	2	2								
120.  Taliansko	1								1	
121.  Belgicko	1							1		
122.  Čína	1							1		
123.  Ruská federácia	1				1					
124.  Ukrajina	2							2		
 SPOLU	2346	274	240	239	242	224	183	206	738	

  			príloha  č.3		
Záujmové útvary v školskom roku 2012/2013 s počtom navštevujúcich žiakov	
					
Cádrova	Záujmový útvar	Počet krúžkov	Počet žiakov		
1	Francúzsky jazyk 1 - 5	5	83		
6	Počítačový	1	16		
7	Cvičenia zo Sj 6. ročník	1	6		
8	Cvičenia zo Sj 9. ročník	1	3		
9	Gitara - hudobný krúžok	1	16	*	
10	Výtvarný krúžok 1 - 2	2	36	***	
12	Športové hry	2	33		
13	Športový krúžok	1	17		
14	Cvičenie z matematiky 9. ročník	1	7		
15	Varíme a pečieme s láskou	1	11		
16	Krížom - krážom po BA	1	11		
17	Tanečno - pohybový krúžok 1 - 2	2	21		
19	Nemecký jazyk	1	12		
20	Šikovné ruky	1	15		
21	Futbalový krúžok	1	9	**	
22	Tenis	5	34	**	
					
Spolu	 	27	330		
					
** zabezpečené cez Školský športový klub				
* zabezpečené dodávateľsky				
***zabezpečené cez Súkromnú ZUŠ				
					
Česká	Záujmový útvar	Počet krúžkov	Počet žiakov		
1	Bábkoherecký krúžok	1	14		
2	Badminton	2	22		
3	Basketbal	1	15		
4	Cvičenia z matematiky	1	16		
5	Cvičenia zo slovenského jazyka	1	6		
6	Detský orchester	1	8		
7	Florbal	2	32		
8	Hovoríme po rusky	1	16		
9	Hudobno-dramatický krúžok	1	21		
10	Klub čitateľov	4	48		
11	Konverzácia v ANJ	1	24		
12	Krúžok plastikových modelov	1	7		
13	Mladí záchranári	1	12		
14	Počítač - môj kamarát	2	19		
15	Pohybové hry	2	27		
16	Stolný tenis	1	13		
17	Tanečný krúžok	2	18		
18	Volejbal-dievčatá	1	12		
					
Spolu	 	26	330		
Jeséniova	Záujmový útvar	Počet krúžkov	Počet žiakov		
1	Cvičenia z matematiky 9.ročník	1	14		
2	Cvičenia z matematiky 8.ročník	1	19		
3	Cvičenia zo slov.jazyka 9.ročník	1	14		
4	Hokejbal	2	24		
5	Futbal	2	27		
6	Basketbal	2	25		
7	Roztlieskavačky	1	13		
8	Tanečná príprava	1	14		
9	Zumba	1	24		
10	Fotografický	1	12		
11	Spevácky	1	12		
12	Dramatický	1	12		
13	Rozprávkovo-tvorivý	1	22		
14	Výtvarný	1	17		
15	Keramický	1	17		
16	Počítačový	1	14		
17	Internetový	1	22		
18	Anglický	3	36		
					
Spolu	 	23	338		
Poznámka: Každý žiak môže navštevovať viac krúžkov		
					
Kalinčiakova	Záujmový útvar	Počet krúžkov	Počet žiakov		
1	Výpočtová technika	1	18		
2	Futbalový	2	51		
3	Hokejový	5	118		
4	Šikovné ruky	1	3		
5	Slovenský jazyk	1	16		
6	Anglický jazyk	1	3		
7	Výtvarný	1	24		
8	Volejbalový	1	10		
					
Spolu	 	13	243		
					
Odborárska	Záujmový útvar	Počet krúžkov	Počet žiakov		
1	Orientačný beh	1	8		
2	Volejbal	2	35		
3	Tenis	1	19		
4	Tvorba školského časopisu	1	21		
5	Ekológia	1	12		
6	Výtvarný 	1	20		
7	Práca s PC	1	15		
8	Španielsky jazyk	1	8		
9	Anglický jazyk	2	19		
10	Nemecký jazyk	3	31		
11	Cvičenia z matematiky	1	12		
12	Cvičenia zo Sj	1	11		
					
Spolu	 	16	211		

Riazanská	Záujmový útvar	Počet krúžkov	Počet žiakov		
1	Anglický jazyk	1	27		
2	História vo filme	1	13		
3	Chráň životné prostredie	1	12		
4	Kreatívno - výtvarné techniky	1	16		
5	Matematika bez stresu	1	16		
6	Mažoretky	1	20		
7	Mediálny krúžok	1	12		
8	Plávanie	1	25		
9	Stretnutie so slovenčinou	1	6		
10	Zdravotnícky krúžok	1	22		
11	Zelená škola	1	12		
					
Spolu	 	11	181		
					
Sibírska	Záujmový útvar	Počet krúžkov	Počet žiakov		
1	Nemčina	1	9		
2	Informatika	1	10		
3	Šach	1	15		
4	Varenie I - IV	4	28		
8	Tanečný krúžok	1	16		
9	Slovenčina pre deviatakov	1	12		
10	Matematika pre deviatakov	1	8		
11	Florbal I - II	1	20		
13	Krúžok anglického jazyka	1	14		
14	Spevácky zbor	1	13		
					
Spolu	 	13	145		
					
Za kasárňou	Záujmový útvar	Počet krúžkov	Počet žiakov		
1	Angličtina	2	27		
3	Biblický 	1	18		
4	Cvič. zo SJ 4.r.	1	20		
5	Futbal 1.roč. - 4. roč.	4	85		
9	Hra na flautu 	2	24		
11	Matematika  hrou 3.r.	1	16		
12	Nemčina hrou 	2	25		
14	Počítače 	4	48		
18	Prvá pomoc	1	12		
19	Ruština	1	15		
20	SJL hrou 2.roč.	1	15		
21	Šikovné ruky 	4	51		
25	Taliančina	1	14		
26	Tan.s.Slniečko	2	24		
28	Tvorivé čítanie	1	12		
29	Výtvarná výchova	2	25		
31	Angličtina	1	12		
32	Biblický 	1	13		
33	Cvičenia Sj 8.roč.	2	30		
35	Cvičenia Sj 9.roč.	1	18		
36	Cvičenia Sj 5.roč.	1	13		
37	Cvičenia M 8.roč.	1	12		
Za kasárňou	Záujmový útvar	Počet krúžkov	Počet žiakov		
38	Cvičenia M 9.roč	1	18		
39	Cvičenia M 5. a 6.roč	1	13		
40	Futbal	1	16		
41	Japončina	1	12		
42	Nemčina hrou	1	12		
43	Matematika hrou 5.roč.	1	14		
44	Počítačovo-matematický	1	14		
45	Pohybové hry	1	12		
46	Volejbal	1	16		
					
Spolu	 	46	656		
Celkom		175	2434